EHGAM 2010 - 2015: 100217. ALOKAIRUZKO AMARIK EZ DA BAIMENDUKO FRANTZIAN\n100217. ALOKAIRUZKO AMARIK EZ DA BAIMENDUKO FRANTZIAN\nBioetika Legeak ez du baimenduko bikotez kanpoko alokairuko amarik\nBerria. 2010-02-17 Aitor Renteria\n2004ko Bioetika Legeak bost urteko epea jarri zuen legea berriz aztertzeko, eta ekaina baino lehen aurkeztu nahi dute xedea\nBioetika Batzordeak 108 adituren iritziak bildu ditu funtsezko aldaketak eragin gabe\nBioetika alorreko lege egitasmoa aztertzen ari da Frantziako Gobernua, eta ekaina baino lehen Parlamentuari aurkeztea espero du. Aldaketa sakonagoen aldekoen zein aurkakoen begirada zorrotzaren pean burutzen ari da eztabaida. Bikotez kanpoko pertsona batek ernaltzea edo alokairuko amen erabilera legeztatzea eskatzen zuten anitzek, baina ezustekorik ezean, Gobernuak onartuko du. Neurri horrek Eliza katolikoaren gaitzespen zorrotza du. Gainerako eztabaida nagusietan ere, 2004ko Legea aintzat hartu eta sakoneko aldaketa gutxi eragitea erabaki du Frantziako Parlamentuak Bioetika Legea aztertzerakoan.\nParisek 2004ko abuztuaren 6an onartu zuen Bioetika Legea, baina bost urteren buruan, legea osorik aztertzea inposatzen zuen klausula batek. Giza enbrioiekinprobak egitea galarazten zuen Legeak, baina klausula horren ondorioz, 2011. urteko otsailaren 6an bukatzen da debekua. Epea amaitu baino lehen, Frantziako Gobernuak lege egitasmoa berriz bozkarazi nahi du, bertzeak bertze Legeak agintzen duen bost urteroko azterketa indargabetzeko.\nGobernuak nabarmentzen du zientziak aitzinamendu garrantzitsuak egin dituela 2004az geroztik. Zelulen berprogramatze sailean adibidez, ikerketak zenbait bide zabaldu dituela ohartarazten du, zelula ama pluripotente induzituen kasuan, adibidez. Enbrioien zelula ametan egin diren ikerketen balorazioa egiten ari dira ikerlariak.\nAldiz, Frantziako Gobernuaren arabera, klonazio terapeutikoak ez du piztu espero zitekeen interesa eta aldi berean jendeek gero, eta gehiago eskatzen dute test genetikoak egitea.\n2004ko Legeak ez zituen hainbat eskari onartu, hala nola bikotez kanpoko pertsona batek ernaldu ahal izateko aukera, hazi emaileen anonimotasuna bertan behera uztea, ernalketarako laguntzak lortzeko baldintzak bertze talde batzuei irekitzea (bikote homosexualak, pertsona ezkongabea, ernalketarako gehieneko adina goratzea). Gizarte talde zabalek eskatu zuten hil ondorengo enbrioien intseminazioa baimentzea.\nGiza enbrioien ikerketari dagokionez, bost urteko luzamena bertan behera eskatuko du Frantziako Gobernuak. Ikerketa burutzeko irizpideak aldatzea eskatzen du.\nAuzitegian bikote hitzarmena egin duten bikoteei (Elkartasunhitzarmen zibila, PACS deritzon hitzarmena) ez diete eskatuko engoitik bi urtez bizi izatea, elkarrekin ernaltzeko laguntzak eskuratu ahal izateko. Proposamen horrek ez die eskubiderik aitortzen sexu bereko bikoteei. Salbuespen gisa, hil ondorengo enbrioien erabilpena baimenduko dute, bikoteak ernaltze prozesua abiatu baldin badu haietariko baten heriotza gertatu aitzin.\nErnalketarako laguntza zentroak garatuko dira, eta haiei buruzko informazio kanpainak egingo. Obizitoak emanen dituzten emazteek azterketak egiteko lan baimenak ukanen dituzte. Ernaltzea egin baino lehen, trisomia proba egitea baimenduko da, eritasun horren aurrekaririk dagoela uste badute sendagileek.\nInternet bidez proposatuko diren testak aztertuko dira, eta, test genetiko batek egoera larriren bat islatuko balu, emaitza hori eskuratzen duen pertsonak eskubidea ukanen du genetikariarekin harremanetan sartu eta familiari horren berri emateko. Biobankuei dagokienez, lagina utzi duten pertsonei horren erabilpenari buruzko informazio handiagoa emanen zaie.\nErietxeetan garun heriotz egoeran dauden eta organo emaile izan daitezkeen pertsonen errolda osatzea sustatuko da, eta, eskualdeka, osasun zerbitzuei lortu beharreko kopurua jakinaraziko zaie. Emaile gurutzatuen kasua onartuko da, anonimotasun osoa atxikiz, bi bikoteetako partaide bakoitzaren onarpena badago aldez aurretik.\nDuela sei urte finkatu irizpideak zorrotzegiak direla uste du Frantziako Gobernuak eta, ondorioz, orduan finkaturiko klausula kentzea hobesten du. Onartuko balitz, ez litzateke beharrezkoa izanen bost urtero aztertzea zertan den lege egitasmoa. Horren ordez, alerta prozedurak ezarriko dituzte indarrean. Biomedikuntza Agentziak zientzia arloko aitzinamenduak aztertuko ditu, eta, haren iritziz, etika mailan arazoak sor ditzakeela uste badu,arlo horiek arautzeko eskatuko dio Gobernuari. Test genetikoen kasuan, arreta berezia izatea gomendatzen diote Biomedikuntza Agentziari. Gisa berean, ordea, arreta berezia eskatzen diote zelula amen eta zientzia berrien arloan.\nLege berriak orain arteko debekuak berretsiko ditu nagusiki. Erabat debekatzen du bikotez kanpoko pertsona batek burutzea haurdunaldia. Gobernuak eratu duen eztabaida batzordea osatzen duten gehienen arabera, emazteentzat alienatzailea da eta apalgarria.\nGameto emaileen anonimotasuna atxikitzea eskatzen du Frantziako Gobernuak. Debekua kenduko balitz, gameto emaileen kopurua murrizteko arriskua dagoela uste du.\nHil ondorengo intseminazioa debekatzea proposatzen da lege egitasmoan. Gisa horretan, alargunari egin dakizkiokeen presioak ekidin, eta haurraren interesak hobeto babesten direla dio Gobernuak.\nOndoko arloetan ere atxikitzen da debekua: giza enbrioien klonazioa eta hibrido zitoplasmatikoen klonazioa, ikerketarako enbrioiak sortzea, ikerketagai diren enbrioiak utero batetik bertze batera aldatzea. Obozitoen eskasiak, haurrak ukan ditzakeen arriskuak eta klonazio arloan egon daitezkeen gehiegikeriak ekiditea azpimarratu dituzte debekuaren berrestea hobesteko, besteak beste.\nGizartean gero eta gehiago dira gameto emaileen anonimotasuna kentzea eskatzen dutenak, eta ernaltze zentroen eskaintza ezkondu gabeko emazteei irekitzearen aldekoak. Eztabaidan presio handiak egon dira, eta Frantziako gobernuak nahiago izan du aldaketa sakonik ez proposatzea, gizartearen beharren eta iritzi publikoaren gibeletik joatea leporatu badiote ere..\nBioetika batzordearen eztabaidak 2009ko urritik abendura egin ziren, 108 adituren iritziak bilduta, horien artean sendagileak, elizaren ordezkariak, ikerlariak, epaileak edo familien ordezkariak.\nOhiko familian oinarritzen den xedea gaitzetsi dute\nXedeak sexu bereko bikoteen eskubideak alde batera uzten dituela salatu dute gay eta lesbianen elkarteek\nGay, lesbiana eta transexualen elkarteek zorrotz hartu dute bioetika xedea, «sexu bereko bikoteen eskubideak» ez dituelako kontuan hartzen. Adopzio eskubidea galarazita, bikote anitzek bikotez kanpoko alokairuko amen erabilpena dute haurra izateko bidea. Haurraren eskubideak argudiatuz eta alokairuko amen inguruan sor daitezkeen presio ekonomikoak ekiditeko, debekua atxikitzea proposatuko diote Parlamentuari.\n«Ernalketarako laguntzen eskubidea medikuntzaren ikuspegitik aztertu behar da, ez gizarte eskarien ikuspegitik. Medikuntzak gaitz bati ihardetsi behar dio, ez desio bati», adierazi du Jean Leonetti UMP diputatu eta lege egitasmoaren aurkezleak. Ezkondu gabeko pertsona bakarrak eta sexu bereko bikoteak, bertzeak bertze, ebazpen horretatik at gelditzen dira.\nSerge Blisko diputatuak gogoratu du gizon-emazteak osaturiko bikotea ez dela familia eredu bakarra eta Legeak kontuan hartu behar dituela horien eskubideak. Auzitegian PACS hitzarmena onartu duten bikoteak ezkonduen pare utziko baditu ere, lege xedeak bertze hainbat herritarren eskubideak zangopilatzen dituela nabarmendu du.\n«Alokairuko amen eztabaidak medikuntzaren eremua gainditzen du, oroz gain gizarte eztabaida da, eta legegileak ihardetsi behar dio horri», ebatzi du Frantziako Medikuntza Akademiak. Ginekologoen elkarteak ere bat egin du sendagileen iritziarekin. Ez dute gaitzetsi alokairuko amen erabilpena, baina lanbidearen irizpideen arabera, balizko legeak bete beharko lituzkeen bermeak zerrendatu ditu.\nElizak, berriz, ekimen ugari bultzatu ditu eztabaidak iraun duen bitartean, eta engoitik ere, «biziaren bermea eta gizakien duintasuna» bermatuko duen lege egitasmoa atxikitzeko presio taldea osatuko duela jakinarazi du Marc Aillet Baionako Apezpikuak. Eztabaidaren harira, Pierre D’Ornellas Roazhoneko (Bretainia) apezpikuak zuzenduriko apezpiku taldeak Bioetika, solaserako gogoetak eta Bioetika, bereizmenerako galderak izeneko liburuak plazaratu dituzte. Kristauei eta gizarteari oro har, gai korapilatsu hori etikaren ikuspegitik aztertzeko tresnak eman nahi dizkietela adierazi du Ailletek.\nZientzialarien artean ere aldeko zein kontrako jarrera sutsuak agertu dira. Batzuek eritasunen aurkako kontrako borrokan eraginkorragoak izateko neurriak eskatu dituzte eta bereziki ikerketari trabarik ez ezartzea eskatu dute.\ngaiak: Amatasuna, Artikuloak, Frantzia


Tungsteno Karburo Trokelak\nTungsteno Karburoa Meatze Erremintak\nKarburozko botoiakKarburozko zizel-bitakKarburozko HPGR zutoinakKarburozko puntak eraikuntzarakoKarburozko puntak geologikorako\nKarburozko Bola eta Eserlekuak\nkarburozko hagaxkakKarburozko zerrendakHardfacing materialCarbide burrsCarbide diesCarbide mining toolsCarbide bladesTungsten carbide carbide toolsPDC ebakitzaileak\nTungsteno-karburozko hagaxkakKarburozko errebakTungsteno-karburo-zerrendakTungsteno Karburo TrokelakTungsteno Karburoa Meatze ErremintakTungsteno-karburozko palakPDC ebakitzaileakKarburozko Bola eta EserlekuakHardfacing material\nFabrika ikuskizunaDetekzio profesionalaGure taldeaohiko galderak\nProduktu ezagunenakEnpresaren albisteak\nZZBETTER-ek 15 urte baino gehiago daramatza PDC ebakigailuak, karburozko botoiak eta karburozko hagaxkak zerbitzatzen. Diseinu, produkzio eta marketin arloan langile profesionalak ditugu. Gure langile guztiak ondo prestatuak eta esperientziadunak dira.\nTungsteno-karburozko hagaxkak zulagailuak, amaierako errotak, zulagailuak, automobiletako ebakigailu bereziak eta motorreko fresak egiteko aplikazioak dira.\nTungsteno karburoko zerrenda komertzialak korrosioarekiko erresistentzia errendimendu handiagoarekin konbinatzen ari dira.\nKarburozko zementuzko meatze-erremintak arroka-tresnetarako, meatzaritza-tresnetarako oso erabiliak dira harrobietan, meatzaritzan, tuneletan eta eraikuntzan erabiltzeko.\nMarrazteko trokelak normalean alanbrea, hagaxka, barra eta hodia marrazteko erabiltzen dira.\nZZBETTER-i buruzZhuzhou Better Tungsten Carbide Co., Ltd Zhuzhou hirian dago, Hunan probintzian, non Txinan wolframio karburoa ekoizten duen eremurik handiena den. Wolframio karburoan espezializatutako fabrika baten jabea gara, ekoitzi ezin ditugun beste hainbat produktu ere hornitzen ditugu. Merkataritza teknologikoko enpresa bat gara, kalitate oneko eta prezio oneneko produktuak lortu nahi dituztenentzako produkturik onenak eskuratzera konprometituta dagoena.※Zer aurki dezakezu guregandik?1. PDC ebakitzaileak2. Tungsteno Karburoa Meatzaritzako Erremintak3. Tungsteno-karburozko hagaxkak / ...\nKALITATE ONAHIRUGARRENEN IKUSKETAK ONARTZEA\nZZBETTER-ek erantzun azkarra eta arreta zerbitzua eskaintzen du. Zure kontsultari erantzuna gure talde esperientziadun eta kualifikatuak egiten du 24 orduko lineako zerbitzurako. Ongi etorri gurekin harremanetan jartzera, aholkularitza teknikorako edo beste edozein aurrekontu lortzeko.\nTungsteno karburoko zerra punta\nTungsteno-karburoa marrazteko trokelak\nK10 K20 K30 K40 Karburo solidoko hagaxkak hutsik eta xehatuta\nKarburozko zementuzko fresak Ardatz malguaren ardatz birakarietarako\nTungsteno-karburoa marrazteko trokelak marrazteko\nKalitate handiko zementuzko karburozko zerrenda/barra/plaka egurra lantzeko widia wolframio karburoko barra ebaketa tresna\nKarburozko HPGR zurtoinak Pin buruarekin\nKarburozko Botoi Parabolikoa\nIkatz meatzaritzak PDC ebakitzailea PDC botoiak erabiltzen ditu\nTungsteno karburoa meatze-zerrendak karburo zementuzko harea birrintzeko zerrendak\nkartoizko ohol korrugatua ebaketa tungsteno karburoa xafla biribila mehea ebakitzeko labana ohol korrugatua mozteko\nkobrea edo nikel tungsteno karburoa soldatzeko haga konposatuak\nGehitu : Huanghe North Road, Tianyuan Barrutia, Zhuzhou hiria, Hunan probintzia, Txina. 412000\nPosta elektronikoa : sales8@zzbetter.com\nMugikorra : 0086 136 4733 8188\n Guri buruz\n Jarri gurekin harremanetan\n Tungsteno-karburozko hagaxkak\n Karburozko errebak\n Tungsteno Karburo Trokelak\n Tungsteno Karburoa Meatze Erremintak\n Tungsteno-karburozko palak


Letrarik gabeko zifrak | Edukalboan\nNola lor dezakegu zifra bat beste sei zifrekin eragiketa matematikoak eginda? Talde guztiok estrategia bera erabili al dugu? Emaitza berdinera heltzeko bide ezberdinak existitzen al dira? Badaude modu berean soluzio ezberdinak etxean, eskolan nahiz auzoan sortutako arazo bati aurre egiteko?\nAriketa honetan azkar kalkulatu behar da denen artean edo talde txikitan. Zifra bat emango da, eta ikasleek zifra horretara iritsi behar dute eragiketa matematikoak eginez, finkatutako beste sei zifra erabiliz. Ikasleek zifra horiek beren artean batu, kendu, biderkatu eta zati ditzakete, baina zifra bakoitza behin bakarrik erabilita. Ez da beharrezkoa denak erabiltzea. Amaieran, taldeko pertsona bakoitzak ariketa ebazteko erabili duen estrategia azalduko die gainerako kideei.\nTaldekideek emaitza bera lortzeko hainbat bide daudela ikusiko dute, denak baliozkoak, eta estrategien aniztasunak ez duela inolako gatazkarik sortzen konturatuko dira. Ariketa osatzeko, eztabaida bat egin daiteke 1.2 fitxako galderak erabiliz.\nMunduko Hiritarrok. Kulturartekotasuna. Batxilergoa. Nola erabili material hauek


Hornidura-eteteek espediente bat irekitzea eragiten diote CNEren Enagás enpresari. | Consumer\nHornidura-eteteek espediente bat irekitzea eragiten diote CNEren Enagás enpresari.\narabera: Larunbata, 2003ko maiatzaren 24a\nEnergiaren Batzorde Nazionalak (CNE) informazio-espedientea ireki dio Enagás gas-sistemaren kudeatzaile teknikoari, urtarrilaren 11tik 25era erregistratutako ziklo konbinatuko zentralen gas naturalaren hornikuntzaren murrizketak aztertzeko.\nCNEk informazioa eskatu die ziklo konbinatuen jabe diren konpainia elektrikoei (Endesa, Iberdrola eta Hidrocantábrico) eta Gas Naturalari (enpresa horrek ere eragina izan du), talde bat baitauka San Adriá del Besós-en (Bartzelona) eta San Roken (Cadiz). Konpainia elektrikoak CNEri zuzendu zitzaizkion gertatutakoari buruzko informazioa biltzeko.\nEnagásen iturriek berretsi zuten murriztapenen arrazoia Mediterraneoan erregistratutako aldi baterako izan zela, eta horrek galarazi egin zuela Aljeriatik metaneroak iristea. Iturri horiek, halaber, neurri guztiak Red Eléctrica de Españaren arabera hartu zirela nabarmendu zuten, hain zuzen ere, ordutegi kaltegarrietan eta etengarritasun-kontratuak aprobetxatuz. Elektrizitate-eskari txikieneko uneetan hornidura etenaldiak izan zituzten murrizketek ez zuten eraginik izan energia-sorkuntzan, ziklo konbinatuko zentral guztiek bermatu baitzuten gutxieneko hornidura.\nMurrizketa horien arrazoiak hotz-bolada izan ziren; izan ere, gas naturalaren kontsumoa maximo historikoetara igo zen, eta urtarrilaren 8tik 11ra itsasoan aldi baterako izan zen. Hori dela eta, itsas ontziak Bartzelonako portuan sartu ziren, birgasifikatzeko planta bat dago eta Aljeriatik irten ere egin zen.\nEnagásek esan du aldez aurretik jakinarazi diela zentraletako jabeei, etenaldietan erregai alternatiboak (fuel-olioa eta gasolioa, adibidez) erabiltzeko.\nEKNE Enagás espediente


BOSen DENBORALDIA 3-2014-2015 – Bilbao Orkestra Sinfonikoa\nBOSen DENBORALDIA 3-2014-2015\n06 - 07azaroa 2014\nKurt Elling, abeslaria\nNabil Shehata, zuzendaria\nKantuak: Paul Simon, Duke Ellington, Eden Ahbez eta Betty Carterrenak besteak beste.\n06 azaroa 2014 Euskalduna Jauregia 19:30 h.\n07 azaroa 2014 Euskalduna Jauregia 19:30 h.\nJazzaren zortzi hamarkada\nNina Simonek zioenez –jazzaren erreginetako bat izan zen, berrogeita hamarreko hamarkadatik hil zen arte– ,“musika klasiko beltza” egiten zuen berak, eta ez zuen nahi izaten Billie Holidayrekin aldera zezaten: nahiago zuen bere burua Maria Callasen ispiluan islatuta ikustea. Simoneren garaian, inoiz baino gehiago lausotu ziren jazzaren zenbait adarren, musika klasiko zeritzonaren eta herri musikaren esparruko hainbat molderen –hala nola, rockaren– arteko mugak. Askotariko tradizioak elkarrekin nahastu ziren, eta norabide guztietan zabaldu ziren eraginak. Obra mistoak idatzi ziren, hala nola, Schullerren Kontzertinoa jazz laukote eta orkestrarako; Berio eta Stockhausenen mailako musikagileek aintzat hartu zituzten garai hartako rockeko izarren joera aurrerazaleak; gitarra elektrikoek beren tartea bilatu zuten mundu sinfonikoan; eta Ornett Coleman eta Anthony Braxton jazzlariek, besteak beste, garaiko musika “larriarekin” alderatzeko moduko konplexutasuneko molde, harmonia eta egitura erritmikoak garatu zituzten.\nMusikagile klasikoen eta jazzaren arteko loturak oso aspaldikoak ziren, ordea. Ez dago jazzaren sorrera adierazten duen data, obra, izen edo mugarri jakin bat; izan ere, jazza garatu zuen kulturak oharkabean sortu zuen musika molde hura. Horregatik zioen Bill Evansek jazza sentimendu bat zela, beste ezer baino lehen. 1900. urte inguruan, ohikoa zen Estatu Batuetako hegoaldeko landa eremuetan abeslari beltzek beren jatorri afrikarrari loturiko auhenak kantatzea. Estilo hura, gerora blues izenez ezaguna egin zena, berehala bereganatu eta imitatu zuten zurien orkestrek, bereziki New Orleansen, eta inprobisazioak lantzen hasi ziren, beltz haien kantuak oinarri harturik. Horrela loratu zen jazza, XX. mendearen hasieran, kontinente berrian finkatzen ari zen kultura musikal berriaren funtsezko elementu modura. Kluba Estatu Batuetako gizarte bizitzaren gune nagusietakoa bihurtu zen. 1920ko hamarkadan, zabalkunde ikusgarria izan zuen jazzak, Harlem Renaissance bete-betean, eta, estatubatuar musikagile askorentzat akuilua izan zen bezala (Aaron Copland, George Gershwin), haren oihartzuna Atlantikoaren alde honetan ere entzun zuten Ravel eta Stravinskiren mailako maisuek, besteak beste.\nNicholas Cookek iradoki duenez, Bigarren Mundu Gerraren ondoren, “tradizio jaso alternatibo moduko bat” bilakatu zen jazza. Abeslari melodiko edo crooner deritzenen ospe itzelak bultzaturik, jazza herri musikatik bereizten hasi zen, abangoardiaren gotorleku bihurtzeraino, pixkanaka. Bide horretatik, are gehiago estutu zituen tradizio klasikoko musikagileekiko loturak; hala gertatu zen, adibidez, Leonard Bernsteinekin, zeina baitzen berrogeita hamarreko hamarkadan munduko orkestra zuzendari miretsi eta entzutetsuenetakoa. Haren Candide operan (1956) –Broadwayrako idatzitako musikal bat, jatorrian– nekez aurki daiteke jazzaren eragin pururik, Ipar Amerikako komedia musikalaren eta opera tradizionalaren osagaiak uztartzea baitu xede nagusia. Ez zuen arrakasta handirik izan hainbat hamarkadatan, eta horren erakusgarri da Europan hain berandu ezaguna egin izana. Dena dela, haren obertura izugarri ospetsua egin zen 1957an, Bernsteinek New Yorkeko Orkestra Filarmonikoarekin jotako kontzertu batean zuzendu zuelarik. Urte hartan bertan, West Side Story musikala idatzi zuen –Broadwayrako hori ere–, Romeo eta Julieta dramaren interpretazio modernoa. Berealdiko arrakasta lortu zuen, eta arrakasta horren emaitza dugu Robert Wise eta Jerome Robbinsen film ahaztezina. Obra horretan, iraganetik oinordekotzan jasotako teknikek (kontrapuntuak, esaterako) bat egiten dute jazzetik eta Latinoamerikako herri musikatik hartutako elementuekin, eta haren gai nagusietako batzuk presente daude Maurice Peressek orkestra sinfoniko tradizionalerako egokitutako Oberturan.\nHala, Bernstein izan zen herri artearen esparruan murgildu zen musika klasikoko lehen izen garrantzizko eta eragingarrietakoa. Hirurogeita hamarreko hamarkadan, guztiz zabaldu ziren dogmak hausteko eta denbora azeleratzeko bideak. Era berean, kantu melodikoaren arloak izar handiak eman zizkion musikari. Crooner haietako asko eta asko (Frank Sinatra, Nat King Cole, Paul Anka, Tony Bennett, Louis Armstrong zaharra) jazzetik zetozen, eta oso ondo jabetzen ziren obra musikalaren kontzeptuari zentzu berri bat ematen ari zitzaizkiola: edozein molde estetiko eta estilistikora egoki zitekeen gai, doinu, kanta bat, edozein zela ere haren jatorria. Interpretatzaileak beste neurri bat hartu zuen musikagilearen aldean. My Way kantuak, esaterako, Sinatraren obra zirudien, aspaldi Strange Fruit Billie Holidayrena izan zen bezala, Abel Meeropolek idatzia zen arren. Musikagile handiek ere ezin izan zuten fenomeno hori saihestu, ezta Gershwinek ere, esaterako. Horregatik, Kurt Ellingek gaur berreskuratuko dituen gaietako asko bere garaian interpretatu zituzten abeslariei esker dira ezagunak, haien egileei esker baino gehiago.\nMy Foolish Heart da askotariko estiloetako musikariek interpretatutako klasiko horietako bat: Bill Evans, Astrud Gilberto, Keith Jarrett eta Sinatrak berak interpretatu dute. Victor Youngek idatzi zuen, 1949an, Mark Robsonen izen bereko filmerako. Mondo Cane (1962) filmeko More kantua Riz Ortolani eta Nino Oliviero italiarrek sortu zuten, elkarren oso bestelako bi mundu elkartuta: jazza eta napolitar kantagintza. 1963an, Abesti Onenaren Oscar sarirako izendatuta egon zen. Ellingek Michael Franks gure garaiko jazzmanari maileguan hartu dio Nightmoves, 2007an bere karrerako zazpigarren diskoari izena eta hasiera eman ziona. Disko bereko beste bi kantu ere badakartza. Tight (1976) ahots jazzaren mito handietako baten lana da, Betty Carter abeslari zoragarri eta oso birtuosoarena, eta I Like the Sunrise (1947) kantuak Duke Ellingtonen musikaren poetika eta berotasuna biziberritzen ditu. Liberiaren independentzia adierazpenaren mendeurrena ospatzeko suite baten (The Liberian Suite) pasartea da kantu hori. Double Blues Chicagoko Orbert Davis tronpeta-jotzailearen Priority diskoan (2002) kantatu zuen Ellingek.\nEasy Living (1937) abestia Thanks for the Memory filmaren egile Ralph Rainger eta Leo Robini zor diegu, eta jazzlari askoren ahotsean entzun izan da, hala nola, Ella Fitzgerald, Billie Holiday, Miles Davis eta Chet Bakerren ahotsetan. Jazz klasikoenaren oihartzuna dakarren Day Dream (1941) kanta Billy Strayhorek eta, berriro ere, Duke Ellingtonek lau eskutara idatzitako obra da. Never Say Goodbye (1995) Kurt Ellingen lehen diskoan agertu zen: Close Your Eyes zen disko hura, eta Grammy sarietarako izendatu zuten. Laurence Hobgoodekin batera sortutako kantua da, orain dela gutxi zeinek bere bidea hartzea erabaki zuten arte, bere ohiko pianista izandakoarekin batera sortutakoa, alegia. Stardust (1929), Hoagy Carmichaelena, Estatu Batuetako kantagintzaren ikur bihurtu da urteek aurrera egin ahala. John Coltrane eta Ringo Starr, Dizzy Gillespie eta George Benson, edo Louis Armstrong eta Frank Sinatra… asko dira beren karreraren uneren batean kantu horri heldu dioten interpretatzaileak. Nature Boy askotariko estiloen arteko mugak hautsi zituen beste kanta bat da; Eden Ahbezek idatzi zuen, eta Nat King Colek egin zuen ospetsu, 1948ko interpretazio sentikorraren bidez.\nKurt Ellingek tradizioa berritzeko modu gisa lantzen ditu gai klasikoak eta modernoak, askotariko moldaketekin. Haren eskuetan, haren ahotsean, haren mikrofonoan, musikak ez du mugarik, ezta musika klasiko "zuria" jotzen ohitutako orkestrarentzat ere. 1920ko hamarkadatik gaur egunera arte, errepertorio zabala lantzen du, garai oso baten ondareari jarraipena emateko xedez. Hori bai, alde batera utzi gabe jazzaren bi oinarri nagusiak: erritmoa eta inprobisazioa.\nKurt Elling -Grammy baten irabazlea- munduko jazzeko kantari ospetsuenetakoa da. Azken hamalau urteetan, sariak eskuratu ditu DownBeat Critics Poll guztietan; eta, aldi berean, Jazzeko Kazetarien Elkarteak zortzi aldiz nabarmendu du urteko gizonezko kantari gisa. Ellingen disko guztiak Grammy sarietarako hautagai izan dira.\nKurt Elling artista egoiliarra izan zen Singapurko eta Monterreyko jazz jaialdietan. Era berean, diziplina asko uztartzen dituzten obrak idatzi ditu Steppenwolf antzokirako eta Chicago hirirako. Obama administrazioaren lehen estatu afarian, emanaldi gogoangarria eskaini zuen Ellingek.\nEllingek vocalese teknika lantzen du, eta ospe handiko artista da. Eddie Jefferson, King Pleasure eta Jon Hendricksen mailako jazzaren arloko aitzindarien oinordeko naturaltzat hartua da, eta hitzak jarri dizkie Wayne Shorter, Keith Jarrett eta Pat Methenyk inprobisatutako soloei. Rilke, Rumi, Neruda eta Prousten mailako idazleen irudiak eta erreferentziak atxiki ohi dizkio, sarritan, bere obrari.\nEllingen azken grabazioa, 1619 Broadway – The Brill Building Project, London Telegraphek «mendebaldeko munduko herri kantagintzaren sortzaile» izendatu zuen lokalaren omenaldia da. Ellingek sinatutako kantuen moldaketak eta interpretazioak direla medio, disko hori ezinbestekoa da gaur egungo arte kantatuaren adierazpen gorena bilatzen duenarentzat.\nNabil Shehata Municheko Ganbera Orkestraren zuzendaria da, 2011ko irailaz geroztik. Izendapen hura baino zenbait urte lehenago hasi zen zuzendari lanetan, baina munduko kontrabaxu-jotzaile nagusietako bat ere bada, aldi berean.\nZuzendari gisa, Daniel Barenboim, Lawrence Foster eta Christian Thielemannekin ikasketak egin ondoren, debut ikusgarria egin zuen, Cottbusen (Alemania), 2007an; hurrengo urtean, Venezuelan, Simón Bolívar Orkestra zuzendu zuen, Gustavo Dudamelek gonbidatuta. Harrezkero, mundu osoko orkestrekin lan egiten du, hala nola, Toulouseko Capitolioko Orkestra Nazionalarekin, Kiotoko Orkestra Sinfonikoarekin eta Dusseldorfeko Orkestra Sinfonikoarekin.\nNabilen karrera, nolanahi ere, 2003an hasi zen. Urte hartan, Municheko Nazioarteko Lehiaketa irabazi zuen: lehiaketa hura irabazten zuen lehen kontrabaxu-interpretatzailea izan zen, hain zuzen ere. 2004an, Berlingo Orkestra Filarmonikoak gonbidatu zuen, eta Daniel Barenboimen zuzendaritzapean jo zuen lehen aldiz, 2007/2008 denboraldian. Sarritan jarduten du bakarlari, orkestra askok gonbidatuta: Bavierako Irratiko Orkestra Sinfonikoa, Lisboako Gulbekian Orkestra, etab. Era berean, oso konprometituta dago West-Eastern Divan Orchestrarekin. Eskola magistralak eman ohi ditu Europan, Israelen eta Japonian.\nKuwaiten jaio zen, 1980an; alemana zuen ama, eta egiptoarra aita. Nabil Shehata pianoko eskolak hartzen hasi zen, baina laster erakarri zuen kontrabaxuak, eta instrumentu horretako ikasketak egin zituen, Thomas Zscherpe eta Michinori Bunyarekin, Würzburgen, eta Esko Lainerekin, Berlinen.\nJAZZ GAUA, KURT ELLINGEKIN\n365 Jazz Bilbao ekimenarekin lankidetzan, jazz beteko gau batean murgilduko gara, Kurt Elling entzutetsuaren eskutik eta ahotsetik. Artista hori crooner klasikoaren figuratik urruntzen da, eta, bere baritono-ahotsaren kolore ederrari, erregistro zabalari eta inprobisaziorako duen teknikari esker, ahots-jazzeko albumik onenaren Grammya lortu zuen. Besteak beste, Duke Ellington, Paul Simon edo Betty Carterren klasikoak entzun ahal izango dira, eta BOS, gau horretan, Big Band eran jantziko da.


Ternuako emakumeentzako mendi ibilian aritzeko ASULKAN jakak hotzetik babesten du, Warmshell ehun polarrari esker. Transpiragarria eta berehala lehortzen da. Janzki bero honek izerdia xurgatzen du eta gorputza lehor mantentzen du jardueran zehar. Bidaiatzeko, denbora libreko eta mendi-ibiliak eta trekking bezalako mendi-jarduerak egiteko aproposa.\nTxanodun jaka leun eta erosoa, vigore erako warmshell ehun polarrean fabrikatua. Aurrealdean kremaileradun 2 patrika ditu. Transpiragarria da eta klima hotzetan beroari eusten dio.


Ibon Fernandez Iradiren egoerarengatik kezka adierazi dute Okendo plazan - Lasarte-oria - Txintxarri.eus\nIbon Fernandez Iradiren egoerarengatik kezka adierazi dute Okendo plazan\nTxintxarri Aldizkaria 2020-11-12 11:48\nLasarte-Oriako Sarek deituta, kontzentrazioa egin dute Ibon Fernandez Iradi herrikidearen egoera salatzeko.\nDozenaka herritar elkartu dira Okendo plazan asteazken arratsaldean, Ibon Fernandez Iradi larriki gaixo dagoen euskal presoaren egoera salatzeko eta horren aurrean kezka adierazteko: "Ekidin zitekeen". Esklerosi anizkoitza dauka herritarrak, eta asteon positibo eman du COVID-19aren proban. Javi Gallaga herrikidearen berri eman dute ere agerraldian; Cordobako espetxean hamabost urte daramatza isolamenduan.\nFernandez Iradik, defentsako abokatuak eta familiak behin baino gehiagotan eskatu dute herritarraren zigorra etetea, pairatzen duen eritasun larri hori "baldintza egokietan" artatua izan dadin. Horretarako, ezinbestekoa da euskal presoa Lannemezaneko kartzelatik (Frantzia) ateratzea. Bi eskaera egin dituzte urte hauetan, eta biak ezeztatu dituzte epaitegiek. Bigarren eskaera onartu egin zuen Parisko Dei Auzitegiak 2019ko azaroan, baina aurtengo otsailean bertan behera utzi zuen Zigorrak Ezartzeko Frantziako Auzitegiak. Fernandez Iradiri 2013. urtean diagnostikatu zioten esklerosi anizkoitza.\nAsteon COVID-19aren proba egin diote lasarteoriatarrari, eta positibo eman du; sintomak dauzka eta zeldan bakartu dute. Lasarte-Oriako Sarek kontzentraziora deitu du asteazken arratsaldean, eta dozenaka herritarrek bat egin dute ekimenarekin, Fernandez Iradiren egoera salatzeko eta bera eta larriki gaixo dauden gainontzeko presoak etxeratzea eskatzeko.\nJabi Gallagaren egunerokoa\nJabi Gallaga herritarrak ia 24 urte daramatza espetxean. Cordoban daukate preso gaur egun; azken hamabost urteak isolamenduan eman ditu. Lasarte-Oriako Sareko kideek jakitera eman dutenez, duela bi aste atera dute egoera horretatik, eta lehen graduan dago gaur egun. "Ez dauka gainontzeko presoek egunerokoan burutzen dituzten jarduerak egiteko eskubiderik".\nBake prozesua indartzeko Foro Sozialak txosten bat aurkeztu berri du Cordobako espetxeari buruz. Gai hori eta Gallagaren egoera hizpide hartuta, mahai ingurua antolatu du Lasarte-Oriako Sarek azaroaren 21erako, larunbatez, 10:30ean, Udal Euskaltegiko hitzaldi aretoan. Maider Galardi kazetari lasarteoriatarrak eta Espetxe politikaren behatokiko ordezkari Teresa Todak parte hartuko dute. Antolatzaileek jakinarazi dute edukiera mugatuko ekitaldia izango dela, baina joaterik izango ez dutenek streaming bidez jarraitu ahalko dutela solasaldia, Palmondo Irratiko lagunek zuzenean emitituko baitute.\nEzezkoa epaitegietan, bigarrenez\nTxintxarri Aldizkaria 2020 mar 06 Politika\nZigorrak Ezartzeko Frantziako Auzitegiak ez du onartu Ibon Fernandez Iradi herritarraren zigorra etetea. Helegitea jarri dio presoak, espetxetik. E...


Zarautzek Euskal Astera gonbidatzen zaitu | Turismoa Euskadi, Helmugak Euskadin\nZarautzek euskal kulturarekin duen konpromisoa mantentzen du, aurten Euskal Jai Eguna egingo ez den arren.\nEuskal Jai Egunik gabe, baina kultura ugari, higiene- eta segurtasun-neurri guztiekin. Halakoa izaten ari da 2020ko Zarauzko Euskal Astea.\n“Egoera berezia bizi dugu”, azpimarratu du Zarauzko alkate Xabier Txurrukak. Hori dela eta, bestelako Euskal Aste batean murgilduta dago herria, kulturarekiko konpromisoa mantenduz. Hala, Udalak erabaki du urtero Modelo aretoan egiten diren txapelketak mantentzea, parte-hartzaile guztien segurtasuna bermatuta.\nGaur, 19:00etan, Trikitilari Gazteen Txapelketa izango da; bihar, 18:00etan, Bikote Gazteen Dantza Txapelketa; ostiralean, 22:00etan, Bertsolari Gazteen Sariketako Finala; eta larunbatean, 11:00etan, XXXII. Aurresku Txapelketa.\nAsteartean, irailak 8, Zarautz Abesbatzak salbea abestuko du frantziskotarren elizan, 20:00etan, eta, hurrengo egunean, Schola Cantorum taldeak meza nagusia abestuko du 10:30ean toki berean.\nComentarios desactivados en Zarautzek Euskal Astera gonbidatzen zaitu\nDonostia, guztion helmugahttps://turismoaeuskadi.eus/wp-content/uploads/2015/10/CAB-puentekursaal.jpg\nAurten ere badator magia Gasteizerahttps://turismoaeuskadi.eus/wp-content/uploads/2020/09/DSC_0819-QUINTAS-600x800.jpg


Jon Maiaren sorkuntza lana, testu bihurtuta — dantzan.eus\nHemen zaude: Hasiera › Hemeroteka › Jon Maiaren sorkuntza lana, testu bihurtuta\nJon Maiaren sorkuntza lana, testu bihurtuta\nNafarroako Unibertsitateko Museoak liburu batean jaso du Kukai Dantzak museo horretan egindako 'A puerta cerrada' proiektuaren sormen prozesua. Lanaren gakoak eta testuingurua ematen ditu\nPandemiaren lehen asteetan, itxialdi zurrunenaren hasieran, Jon Maia dantzari eta koreografoak gogoeta prozesu bat partekatu zuen Jose Manuel Garrido Nafarroako Unibertsitateko Museoko arte eszenikoen zuzendariarekin. Hartu-eman horrek egoitza artistiko bat ekarri zuen: Maiak eta hark zuzentzen duen Kukai Dantza konpainiako kideek astebete igaro zuten museoan, eta esperientzia horretatik sortu zen A puerta cerrada (Ateak itxita) proiektua. Trilogia egiturako hiru pieza artistikok osatzen dute: Bihar, etzi, atzo da; Egoerak; eta Gauekoak. Lehenengo biak ikus-entzunezko formatuan egin behar izan zituzten, egoerara egokituta, eta hirugarrena oholtza gainean erakutsi ahal izan zuten.\nCuaderno de creación bildumako laugarren pieza da Maiarena; aurretik Javier Martin, Itsaso A. Cano eta Dani Pannulloren inguruko lanak argitaratu dituzte. Jose Manuel Garridoren arabera, haien jatorria «sorkuntzaren tripak» ezagutzeko interesa da. Maiaren lanari dagokionez, tradizioan bilatzeko, hura eraldatzeko eta sorkuntza garaikidera eramateko gaitasuna nabarmendu du: «Sustraian bilatu gabe ezin delako zerbait modernoa sortu».


Nazioarteko pertsona itsu eta boluntarioak tandemean dabiltza Done Jakue bidean | Consumer\nNazioarteko pertsona itsu eta boluntarioak tandemean dabiltza Done Jakue bidean\nEkimen honen bidez, ONCEk herritarrak informatu eta sentsibilizatu nahi ditu erretinako gaixotasunei buruz eta horiek goiz detektatzeko aukerei buruz.\nONCEn afiliatutako ikusmen-urritasuna duten pertsonek, ArcelorMittal Fundazioko nazioarteko boluntarioekin eta HEM Schwerger Fundazioko lasterkariekin batera (Alemania), Iruñetik abiatu dira maiatzaren 29an, Done Jakue Bidea egiteko asmoz. Ekimen horren helburuen artean dago “erretinako gaixotasunei eta horiek goiz detektatzeko aukerei buruz herritarrak informatzea eta sentsibilizatzea”, dio ONCEk.\nEkimenean parte hartzen duten boluntarioak Alemania, Belgika, Brasil, Kanada, Espainia, Luxenburgo eta Hegoafrikakoak dira. Santiago de Compostelara abiatu aurretik, pertsona itsuekin harremanak izateko ikastaro bat jaso dute, ONCEko teknikari batek emana. Ikastaro horren helburua zen borondatezko lasterkariek beren lankide itsuak ezagutzea, bizikidetza hastea, tandemak beren beharretara egokitzea, lehen entseguak egitea eta lehen pedalak elkarrekin ematea, koordinatzen eta prestatzen saiatuz Do Obradoiro plazatik bereizten duten 800 kilometroak gainditzeko.\nGuztira, 48 txirrindularik osatzen dute pelotoia, pertsona itsuen eta nazioarteko boluntarioen artean. Tandem bakoitza boluntario batek (pilotua) eta ikusmen-urritasuna duen pertsona batek (kopilotua) osatzen dute. Hamar etapako ibilbidea ekainaren 7an bukatuko da.\nEkimenak bi helburu ditu, ONCEk azaltzen duenez. Alde batetik, bizikidetza eta integrazioa sustatu nahi dira, nork bere burua hobetzea, lagun egitea eta talde-lana bezalako balioak bultzatuz. Bestalde, herritarrak informatu eta sentsibilizatu nahi dira erretinako gaixotasunei buruz, hala nola makula-endekapenari, erretinitis pigmentatuari eta Usherren sindromeari buruz, baita horiek goiz detektatzeko aukerei buruz ere.\ndonejakue bide erretina ezgaitasun makula-endekapen sentsibilizatu


Sustatu.eus Sustatu.eus - Teknologia albisteak\nWhatsapp bidez zeure buruarekin bakarrik jarduteko metodoa\n2017-01-25 : 12:39\nWhatsapp bidez zeure buruarekin jarduteko metodo baten berri eman digute. Zertarako? Ba... horrela erabiltzen duenik egon badagoela jakin dugu. Ohar pertsonalak, gogorakizunak eta irudi zehatz batzuk gordeta edukitzeko erabiltzen dituzte batzuek auto-whatsapp hauek. Nola egin? Erraza: sortu talde bat, jarri izena "neure burua", eta gehitu beste lagun bat, Urlia. Jarraian eta berehala, Urlia egotzi, eta zu zeu bakarrik geratuko zara, talde unipertsonal baina funtzionatzen duen batekin.\nDakizuen bezala, atzo hil zen Prince, Minneapolisko musikari handia. Bowie hil zenean ez bezala, You...\n2016-04-22 : 09:44\nDakizuen bezala, atzo hil zen Prince, Minneapolisko musikari handia. Bowie hil zenean ez bezala, Youtubeko bideorik gabe gogoratu dugu, sistematikoak izan baitira Prince eta bere egile eskubideen kudeatzaileak bere klip eta musika sareko plataformetatik ezabatzen. Ale hau ere desagertua egon zen, baina azkenean baimenarekin itzuli da (Radiohead-ena barne), 'Creep' kantuaren bertsio bat.\nTwitter jausi egin da. Goizeko 9.00ak eta 10.00ak artean gertatu da mundu mailako errore bat, eta ha...\n2016-01-19 : 11:00\nTwitter jausi egin da. Goizeko 9.00ak eta 10.00ak artean gertatu da mundu mailako errore bat, eta harrezkero Twitter ez dabil ez mugikorreko aplikazioetan ez web bidez. Twitterren lehen urteetan ohikoa zen zerbitzua jaustea, eta ospetsua bihurtu zen orduan jartzen zuten irudia, balea handi batena. Baina azken 5 urteetan, azpiegitura eta ingeniaritzan ahalegin handiak egin ondoren, halakorik ez da gertatu. Mundu mailako huts-egite hau albiste izango da hurrengo orduetan, ikusiko duzue.\nEtxean zaude, badakizu telefonoa han dagoela, baina non demontre? https://www.google.es/android/devi...\n2015-11-19 : 13:03\nEtxean zaude, badakizu telefonoa han dagoela, baina non demontre? https://www.google.es/android/devicemanager Google Android Device manager bisitatu, eta bertatik agindu diezaiokezu jo dezala soinua, baita isiltasun egoeran utzi bazenuen ere. Telefonoa ez badago etxean, blokeo eta mapa aukerak ere bai (azken hau, kokapena aktibatua baduzu)\nMarrazkilari eta diseinatzaile katalan batek (@JordiCalvis) Twitterreko inkesta mordo baten bitartez...\n2015-11-12 : 11:33\nMarrazkilari eta diseinatzaile katalan batek (@JordiCalvis) Twitterreko inkesta mordo baten bitartez, parlamentari katalanen arteko bozketa-lehiak antolatu ditu, President nor izan behar den "hautatzeko". Finalera Oriol Junqueras eta Artur Mas iritsi dira eta gaur da bozkatzeko eguna:\nTxio baten bidez, inkesta bat egiteko aukera Twitterren (soilik erabiltzaile batzuen esku oraingoz, ...\n2015-10-26 : 15:42\nTxio baten bidez, inkesta bat egiteko aukera Twitterren (soilik erabiltzaile batzuen esku oraingoz, hedatzen ari da aukera).\nAdibide honetan, galdera izan da ea #traol edo @ErabiltzaileIzen baten ondoren deklinabidea nola bereizi behar dugun. @Sustatu-ren hobetsi du herriak, ez @Sustatu|ren baina beste aukera batzuk ere aipatu dira, bereziki apostrofea edo espazio hutsa:\nDropcoin borondatezko laguntza-ordainketa sistema jarri dute abian Zuzeun. Nafarrak dira Dropcoin si...\n2015-05-28 : 12:37\nDropcoin borondatezko laguntza-ordainketa sistema jarri dute abian Zuzeun. Nafarrak dira Dropcoin sistema hau sortu dutenak, eta haiekin elkarlanean, euren sistema euskaratu eta webgunean txertatu dute Zuzeun. Info gehiago:\nTaldekako mezu pribatuak ditugu jada Twitterren\n2015-02-04 : 10:13\nTaldekako mezu pribatuak ditugu jada Twitterren. Baina, Whatsapp hor izanda, ze nezesidade izango du jendeak?\nBestalde, interfazeko mezuak ez dirudi euskaratu direnik.\nBenetan @Euskalmet, erabaki dituzuen traol horiek, artikulu barik...\n2015-02-03 : 09:54\nBenetan @Euskalmet, erabaki dituzuen traol horiek, artikulu barik, ze txarto ematen duten euskaldun gehienen belarrira... #elur edo #euri baino mila bider naturalago emango lukete #elurra edo #euria balira. Mesedez. Benetan, mesedez.\nHemen da #puntueus domeinua http://sustatu.eus aktibatu dugu gaur. Hainbat aitzindarik bihar aurkezt...\n2014-06-27 : 11:50\nHemen da #puntueus domeinua http://sustatu.eus aktibatu dugu gaur. Hainbat aitzindarik bihar aurkeztuko dituzte beren domeinu berriak Bilbon egindako ekitaldi batean, eta baliteke zenbaitek gaurdanik aktibatzea jada. Gure URL zahar guztiak automatikoki desbideratzen dira.\nTwitterreko ikonoan ere PuntuEus zeinua ezarri dugu, hemendik egin daiteke: http://twb.ly/7MSPAO31\nDena ondo bidean, ekainaren 21ean Sustatu.eus domeinua estreinatuko du webgune honek\n2014-06-11 : 09:28\nDena ondo bidean, ekainaren 21ean Sustatu.eus domeinua estreinatuko du webgune honek. #PuntuEus prozesuan 91 aitzindaritza onartu ditu PuntuEus Fundazioak, 110 eskaera jaso ondoren. Hitzarmen bat sinatu ondoren, teknikoki prest daudenek, 21etik aurrera izango dute domeinua aktibatzeko aukera.\nTwitterren interfaze berri harrigarria agertu zaio ustekabean Mashable-ko kazetari bati. Facebook-en...\n2014-02-12 : 12:10\nTwitterren interfaze berri harrigarria agertu zaio ustekabean Mashable-ko kazetari bati. Facebook-en antza handia du batetik, baina bestetik, sakrifikatzen du Twitterren ezaugarri zaharrenetakoa: timeline edo txio-jario bertikala. Horren ordez, grid esan ohi zaion egitura bat dakar, agian Flipboard ere gogoratzen diguna.\nAngeluko istripuaz, El Pais-en titularra: "Un carguero español se parte en dos en la costa vasco-fra...\n2014-02-05 : 16:10\nAngeluko istripuaz, El Pais-en titularra: "Un carguero español se parte en dos en la costa vasco-francesa". Eta horren harira @AritzGalarraga-k proposaturiko aldaerak:\n- "Un carguero vasco-español se parte en dos en la costa francesa"\n- "Un carguero español se parte en dos en la costa francesa"\n- "Un carguero vasco se parte en dos en la costa vasca"\n- "Un carguero se parte en dos en la costa"\n- "Un carguero español se parte la caja..."\nJohn F. Kennedy hil zuten egunaren 50. urteurrena betetzen den ostiral honetan, CBS telebista-kateak...\n2013-11-22 : 16:59\nJohn F. Kennedy hil zuten egunaren 50. urteurrena betetzen den ostiral honetan, CBS telebista-kateak streaming berezi bat hasiko du gaur arratsaldeko 19:40etan (Euskal Herriko ordua): 50 urteko diferituarekin, orduko telebista emanaldi berezi berdina errepikatuko du, eta lau egunez jarraituko dute horrekin, URL honetan:\nHan azalduko da Walter Conkrite kazetariaren irudi ikonikoa, albistea ematen bere herrikideei.\nMezu honekin, Sustatun edukia kargatzeko modu berria estreinatzen dugu. 'Artikulua' izan beharrean, ...\n2013-09-23 : 15:16\nMezu honekin, Sustatun edukia kargatzeko modu berria estreinatzen dugu. 'Artikulua' izan beharrean, 'mezua'. Izenburu edo formatu barik, baina txioa baino luzeagoa den zerbait azaldu komunikatu duzunerako. Twitlongerrek funtzionatzen duen eran ere erabili dezakezu.\nProbatu hemendik: http://sustatu.com/addmezuaform


SAR DADILA KALABAZAN\nKontatuidazu berriro! Zenbat aldiz entzungo genuen esaldi hau. Guk txikitan esan genuelako edo guri haur batek esan digulako noizbait. Seguruenik historiaurretik datorren esaldi bat da, esaldi oso oso zaharra. Gure transmisio kulturalean ahoz kontatzen direnak belaunaldiz- belaunaldi transmititzen joan dira eta ikaskuntzak eta oroimen kolektiboa hala mantentzen joan dira. Eta ipuinek zein garrantzi dute, ba? Haurtzaroari buruz ari bagara, guztia.\nBatzuetan helduok haurtzaroa ulertzen ez dugulako ez ditugu gauzak haurrak gineneko prismatik begiratzen eta haurtzaroan egiten eta esaten diren gauzak tentelkeriak iruditzen zaizkigu, haurren gauzak. Ahaztu egiten zaigu, ordea, haurtzaroak pertsona baten hezurdura psikologikoa eraikitzen duela.\nIpuinak beste mundu ezezagun bat ezagutzeko aukera dira, haurrarena ez den bizitza beste baten bidez bizitzeko aukera, imaginazioa martxan jartzeko abiapuntua… Segurtasuna ematen die, enpatia bultzatzen dute, mezu hezitzaileak ematen dituzte, inkontziente kolektiboan txertatuak ditugun sinboloak aktibatzen dituzte, giza gatazken inguruko irakurketa sakonak eskaintzen dituzte.\nDuten potentzialaren arrazoia haurraren hizkuntza eta kodigo berdinean idatziak daudela da. Hau da, istorio bat gertatzen da protagonista batzuekin, gaiztoak eta onak, gatazka bat gainditu behar izaten dute eta oztopoak igaro eta gero gatazka ebatzi egiten da eta ikasketa edo alegia ematen da. Haurrak ipuinarekin batera ikasten du era inkontziente batean; lehenengo protagonista hauetako batekin identifikatzen da, gero gatazkarekin aurkitzen da eta ondoren gatazkari aurre egiten dio. Ikasketa hau bere barnean integratzen du eta bizitzari aurre egiteko balio dio eta gatazkak identifikatzeko edo erantzun ezberdinak emateko. Bere barnean dauden emozio eta sentimendu desordenatuak ordenatzeko balio dio. Bere emozio positiboak pertsonai “onetan” proiektatzen dituelako, eta emozio negatiboak, berriz, pertsonai “gaiztoetan”. Alegia, edo bere inkontzienteak ematen dion irtenbidea, pertsonai jakintsuen bidez adierazten dira.\nEta haur batek, behin eta berriro entzun nahi izango du beretzat esanahi garrantzitsua duen ipuin hori, bere barnean integratzeko behin eta berriro bizi behar izaten baitugu bizipen bat haur eta helduek. Beraz, eskuzabalak izan gaitezen eta lagundu iezaiogun esperientzia integratzen ipuina behin eta berriro kontatuaz.\nAh! Eta az ahaztu, ipuinak azkenean gatazkari irtenbide bat ematea garrantzitsua dela, hor aurkitzen baita ipuinaren potentzialtasuna.\nEta hala bazan eta ez bazan, sar dadila kalabazan.


Elorrioko Ganondo parkea apirilaren 10ean irekiko da - Deia\nElorrioko Ganondo parkea apirilaren 10ean irekiko da\nParkeak 12.000 metro karratuko berdegunea, bidezidor eta bide txikiak eta animaliekin paseatzeko aisialdirako gunea izango du\ndeia / bilbo 06.04.2021 | 10:55\nElorrioko Ganondo parkea. Elorrioko udala\nElorrioko Ganondo parkea.\nElorrioko Udala Buzkantz eta Montorra kaleen artean, udalerriko erdigune historikoan bertan, dagoen parke berria irekitzeko lanak amaitzen ari da. Datorren larunbatean inauguratuko da, apirilaren 10ean, eta Ganondo izena eramango du. 178.474,85 euroko inbertsioarekin, iazko irailaren amaieran hasi ziren lanek 12.000 metro karratuko berdegunea, bidezidor eta bide txikiak eta animaliekin paseatzeko aisialdirako gunea egokitzeko balio izan dute.\nLehen fase hori amaitzean, hurrengo fase batean eserlekuak eta LED argiak instalatuko dira eta aisialdirako gune bat egokituko da, skate park-a eraikita. Ideia hori gazteen partaidetza-prozesu batetik sortu da, eta hori eraikitzeko URAk, Uraren Euskal Agentziak, eman beharreko baimena urte eta erdi atzeratu da. "Jarduketa honekin Elorrio irisgarriagoa, berdeagoa eta guztiontzat hurbilagoa sortzen jarraitzeko bidean aurrera egiten dugu. Birika berde berri batez eta Toloto ibaia bideratzearekin batera, hiri eta paisaia eraldaketa osoa ekarri duen funtsezko proiektu batez ari gara", adierazi du Idoia Buruaga alkateak.\nUdalak partaidetza-prozesu bat jarri zuen martxan elorriarren artean parke berriaren izen posibleak jasotzeko. Guztira 156 galdetegi jaso dira, izen desberdineko 61 proposamenekin.\nIzena aukeratzeko bi irizpide jarraitu dira: jasotako proposamenak eta haien motibazioak, eta eremu publiko berrien izenak ezartzeko orduan toponimoak erabiltzea gomendatzen duten arauak. Hori guztia kontuan hartuta, Ganondo izena aukeratu da, 31 galdetegi jaso dituelako eta aipatutako gomendioak betetzen dituelako.\n"Prozesuak bi helburu izan ditu: alde batetik, elorriarrek pate hartzea eta euren proposamenak eta arrazoiak ezagutzea gura genuen, erabakiak hartzeko orduan parte-hartzea sustatuz. Eta, gainera, jakin-mina piztu gura genuen, prozesua ikasketa-ariketa bihur zedin: zelan deitu izan zaion historian zehar eremu horri, zer den eta toponimiak zer dioen€ eta erantzuna ezin hobea izan da. Hitz-jokoekin egindako oso proposamen originalak jaso ditugu, eta baita bertako toponimiari buruzko kontsultak ere, horrelako gauzak non kontsultatu€. Beraz, balorazioa oso positiboa da. Hemendik aurrera, Ganondo", adierazi du Idoia Buruagak.


EUSPOT lehiaketaren bederatzigarren edizioko gaia “Zer dago janzten dugunaren atzean?” izango da - Euspot\nSpotak nabarmendu beharko ditu moda azkarrak eragiten dituen ondorio negatiboak. Lehiaketaren helburua da ikus-entzunezko publizitate arloan euskararen erabilera hedatzea eta euskaraz lan egiteko gai izango diren profesionalen harrobi lana egitea. Parte-hartzea gorantz doan lehiaketa da, iaz Euskal Herri osotik jasotako 98 lan aurkeztu ziren.\nParte-hartzea gorantz doan lehiaketa da, iaz 98 lan aurkeztu ziren, eta horrek erakusten du ikus-entzunezkoen formatuak interesa pizten duela gaur egungo gizartean. 2019ko lehiaketa orain arteko arrakastatsuena izan zen Euskal Herriko leku askotatik jasotako spotekin, horien artean Hernani, Tutera, Sopela, Bilbo, Zarautz, Oñati, Gasteiz, Aramaio, Donostia, Aretxabaleta, Fontellas, Eskoriatza, Eibar, Durango, Ordizia, Hondarribia, Zaldibia, Ondarroa, Tolosa, Arrasate, Urretxu, Zumarraga, Andoain, Bergara… Aurkeztutako lanen artean, 18 urtetik beherakoek eginiko 62 lan jaso ziren eta 18 urtetik gorakoek eginiko 36 lan. Asmoa da euskarazko sormena bultzatzea. Lehiaketa irekia da eta edozeinek har dezake parte.\nHarrobi lan horretan indartsu ekingo dio aurten ere antolakuntzak, ikus-entzunezko publizitatearen gaineko oline formakutza eskainiz. Formazio saioen helburua izango da gazteei sormenaren eta publizitatearen inguruan izan dezaketen sena sustatzea eta lehiaketan parte hartzera animatzea.\n← Sari banaketa 2 minututan ikusi nahi?FUJIFILM INSTAX MINI 9 kamera bat irabazi nahi al duzu? →


Berriak - Harea lehertzeko makina likidoaren abantailak\nHarea lehertzeko makina likidoaren abantailak\nIngurune industrialaren eskakizunekin gero eta bezero gehiagok hautatzen dute harea lehertzeko makina likidoa harea lehertzeko makina ordez harea likidoa lehertzeko makina: aeronautika, elektronika, metala, metala, moldea, makineria kimikoa eta abar. harea lehertzeko makina likidoa prozesatzeko erabiltzen da. Likido harea lehertzeko makina harea lehertzeko makina likidoa da. Harea lehertzeko makina likidoa harea lehertzeko lehorreko makinaren desberdina da, harea lehertzeko makina likidoa urarekin, urarekin eta harearekin nahastean jartzen da eta, ondoren, artezteko ponpa eta aire konprimitua erabili, pistolaren bidez abiadura handian piezaren gainean prozesatu beharreko zorrotada, gainazalen garbiketa eta akabera piezen helburua lortzeko. Harea lehertzeko lehorreko makinak ez ditu harea eta ura nahastuko eta horiek ehotzeko fluido ponpa erabiliko dute. Likido harea lehertzeko makina harea lehertzeko makina likidoa da. Harea lehertzeko makina likidoa harea lehertzeko lehorreko makinaren desberdina da, harea lehertzeko makina likidoa urarekin, urarekin eta harearekin nahastean jartzen da eta, ondoren, artezteko ponpa eta aire konprimitua erabili, pistolaren bidez abiadura handian piezaren gainean prozesatu beharreko zorrotada, gainazalen garbiketa eta akabera piezen helburua lortzeko. Harea lehertzeko lehorreko makinak ez ditu harea eta ura nahastuko eta horiek ehotzeko fluido ponpa erabiliko dute.\nHarea lehertzeko makina likidoa harea lehertzeko makina baino handiagoa da, eraginkortasun handia eta kontsumo urratzailea txikiagoa delako. Gainazalaren akabera eta piezaren sendotasuna hobe ditzake, eta funtsean ingurumenaren kutsaduraren arazoa alda dezake. Tresneria instalatzea ere oso erosoa da eta ez du aparteko tailerrik behar. Zuzenean prozesatu daiteke produkzio-linean.\nHareaztatzeko makina likidoaren aplikazio eremua\nHarea lehertzeko makina likidoa ere asko erabiltzen da industrietan, hala nola, aeroespazialean, elektronikan, metalean, burdinerian, moldean, makineria kimikoan eta abarretan, harea leuntzeko makina bidez prozesatu daiteke, eta hondoan dagoen torloju garraiatzailea isurtzen da. torlojuaren garraiatzailearen bidez igogailuan sartu, eta igogailuak bereizgailura altxatu bereizteko. Haizeak gasa duen hautsa hauts-biltzailean xurgatzen du haizagailuak. Iragazi ondoren, aire garbi bihurtzen da eta atmosferara isurtzen da. Hautsa hauts-biltzailearen behealdean dagoen hautsa biltzeko kutxara erortzen da airea berriro putz eginda, eta erabiltzaileak aldizka ken dezake. Hondar hondarra hondakin hoditik ateratzen da eta erabiltzaileek berrerabili dezakete. Jaurtitako harea nahasketa birziklatzen da ganberan birziklatzeko hodiaren bidez, eta gero berrerabiltzen da bereizleak bereiztu ondoren. Leherketak egiteko gailuaren diseinua hiru dimentsiotako ordenagailuaren bidez simulatzen da, eta antolamenduaren angelu eta posizio guztiak ordenagailuaren diseinuak zehazten ditu. Garbitu behar diren pieza guztiak zaintzeko oinarrian, jaurtigai jaurtiketa hutsak ahalik eta gehien murriztu beharko lirateke, jaurtigailuen erabilera-tasa hobetzeko eta garbiketa-gelan babes-plaken higadura murrizteko.


Luzaz aritu dira kanoiak dinbi eta danba, eta ez dira eguna argitu arte isildu. Giroa hotz eta zerua oskarbi. Lainotan iragan egunek argia ahantzarazi eta, bezperan bezala, begietara eraman behar izan dituzte eskuak, zernahi suziri aleman bezain itsugarria baita goiz hartakoa. Loak erreak, gutik izan du pareko erreketara behatzeko aski indarrik, eta gutxi horiek nekez jasan dute koloreen bat-bateko bizitasun mingarria.\nErreketaratuz gerotik ozta higitu dira. Motxilaz libratu, zizpa aldamenean eskura utzi, eta hala egon dira, lohian etzanda, etsaiaren obusak non eroriko adi. Alemanekin borrokan baino betiletan astun nabaritzen duten logurarekin borrokan joan zaie gaua. Tiro tarrapatak ahituak direla ziurtatu arte, ez diete lo handietan sartzeko baimenik eman.\nLoaldi laburretik iratzarri dituztelarik, lehen aldiz ikusi ahal izan dute hurrengo hilabeteak iraganen dituzten lekua.\nBizitoki polita oraingoan ezarri digutena, erran du Mandelek eguneko lehen zigarreta suturik.\nHorixe, Versailles jauregia baino hagitzez eroso eta dotoreagoa.\nOsoki lokazturik, alimaleko itxura dute soldaduek. Bizarrak eta lohiak bisaiak ilundurik, begiak izan ezik gainerako oro estaltzen dien mozorro banaz jantziak dirudite, oihanetik jalgi piztia gosetu eta kolpatuak.\nDauden lekutik ikus dezakete bistatik desagertzeraino errekak nola bihurritzen diren. Erreka ezkerrera hedatu, eta hantxe sortu izkinan ezarri zenbaki eta gezi banak lotinant baten menpeko soldadu taldeari dagokion kokapena ematen dute aditzera. Berenak Des Champs du izena. Gaztea, segaila, ongi behatu mustaxakoa, itzal handiko familia baten semea omen dute. Sarjenta hurbildu zaio eguneroko manatuak jasotzera.\nZoazte zuen puskak uztera lehendabizi, gosalduko duzue geroago, iragarri die Rebinott sarjentak.\nEderki beterik izanen dik tripazorroa urde horrek! bihurritu zaio sarjentaren manatuari Etxegoien. Txorizo eta lukainkez mukuru ekarriko zian motxila!\nKasurik ez! Goazemak lehenbailehen leku baten hartzera.\nKea ageri da haratago beren erreketan, kea ere alemanenetan.\nErrekako gibel paretako zuloetarik batean sarrarazi dituzte. Pinuzko oholez eta habez bermaturik eta kriseilu makalez argiturik, lastoz emokatua ageri du lurrezko zola. Zoko batean ezarri dituzte bien traste apurrak. Gero, handik irten eta, motxilatik atera metalezko katilua eskuan, gosaria igurikitzen dutenen errenkadan ezarri dira. Poliki dute aitzina egiten soldadu gosetuek. Tapakiren batean bilduak anitz, dardaraka ari dira lepo ingurura zer eramaterik izan ez dutenak.\nUher koloreko ur batez bete dizkiete katiluak. Ogi xerra handi bana ere jaso dute.\nZer duk isuri zikin hau, sukaldari? dei egin du norbaitek. Ez dik kafe antzik mendrena ere.\nBerezko zaporea izateko idorra behar du kafeak, eta hemen oro da heze, azaldu nahi izan die sukaldari beltzaranak.\nAzalpenari soldaduen irri algarek ihardetsi diote.\nAnartean aitzindariek beren manupeko alderdia miatu dute.\nBoten zenbakia ere ikusi ahalko diezue botxeei, mutilak! erran die sarjent potoloak, lotinantarekin egin ibilalditik itzulirik.\nHala da. Dauden tokitik ongi begiztatzen ahal dituzte etsaiaren lubakiak. Haizeak astindu Kaiserraren banderenak dituzte han hauteman ditzaketen higidura bakarrak.\nEz dituk ba hutsik egonen?\nHerrian aditu bezala, zinez hurbil dira alemanengandik, lasterka saio ez oso luzea eta haien erreketan izanen lirateke.\nMaiz hausnartu dute elkarrekin satorzulo haietatik ihes egiteko egokitasuna. Ez egokitasun morala, horretaz ez baitute zalantzarik, praktikoa baizik, handik bizirik jalgitzea baitute xederik behinena. Beilari izan diren gau bukagaitz anitzetan mintzagai ukan dute, hala nola lorik gabekoetan ere. Elkarri esku bana trenkatzera deliberatu ziren behin, Verdungo ifernuan. Elkar kolpatuko zuten. Eskuin eskuko eri pare bat ebaki eta zuzenki etxera. Aise. Ez ziren lehenak izanen, bertze askok egina zuten lehenago eta, zernahi gisaz, hobe maingu baina bizirik ezen ez lurpean hilotz. Baina ez ziren ausartu, ekiteko tenorea heldu zitzaielarik, ez zuten hartarako aski bihotzik izan.\nAlemanen aldera iragaitea ere frankotan pentsatu dute.\nBeren presoek guk baino hobekiago jaten omen ditek, kitzikatu ohi du Etxegoienek adiskidea.\nHala izanen duk seguruen, baina haiek ere, gu bezala, etxera itzultzeko irrikaz dituk.\nFidagaitza haiz, David.\nGaren baino gaizkiago ezinen diagu izan.\nZuhurki jokatu behar diagu haatik.\nZuhurki? Zer duk zuhurra izatea hire aburuz, hemen geratzea Fritzen obus bat gure gainera noiz eroriko?\nEguzkiak makurki jotzen du gaur ere. Arreta alemanen erreketan dutelarik, kaporalaren ahotsa heldu zaie:\nMandel, Etxegoien, etor zaitezte nirekin!\nKorsikarra dute kaporal txikia, Napoleon bezala.\nEz gaituk aspertuko, baduk hemen zeregina, dio begi parean dutenaz jabeturik.\nBardako obusek ausarki ebakiak, burdin hari bizardunak etenik ageri dira nonahi, sugeen gisan bihurritu eta kiribilduak. Sei dira taldean, bortz soldadu eta kaporala. Burdin haritik tiraka hasi eta berehala ohartu dira beren indarren eskasaz. Minduak dauzkate bizkar-besoak, ahul, harainokoak eragin unadura kirio bakoitzean oinaze. Haietarik bi alanbrea etenik den lekurantz altxatu dira, kaporalak igorriak. Tiro bat entzun da orduan, bakarra. Bietarik bat okertu eta behingoan jaitsi da kaporala soldaduak dauden lekura. Istantera, bertzea erori da, firurika, Etxegoienen gainera. Hilik da. Odola epel dario ezpain ertzetik, arrasto beltza haren uniforme arrean utziz. Eritasun bitxi baten agerkari bailiren, hil berriaren odol zipriztinak dira lagunaren bisaian Mandelek ikusi dituenak. Odol zipriztinak eta kopetan beheiti datozkion izerdi tantak.\nDeitzen duen ahotsagatik ez balitz, osoa litzateke goizeko isiltasuna.\nAgian horregatik ez die Garnerok lagunen dei etsituei ihardesten, hango sosegua ez eragoztearren. Hilotzaren inguruan bildutakoak geldi daude, burumakur, haiek ere erortzeko zorian egonen bailiren.\nBernard, Mandel, eraman medikuarenera! kaporalaren ahots mikaztuak deblauki atera ditu amets manerako hartatik.\nBien artean jaso eta medikuarengana eraman dute, hura baita hildakoen arta hartzen duena. Gibel aldeko erreketan dago, berena bezain iluna izan eta sarreraren gainean gurutze gorria ageri duen zuloan. Ate ondoan gelditu, Garnero une batez lurrean pausatu, hats hartu eta mokanesaz izerdia xukatu dute sartu baino lehen.\nNola egon daitekek hain potolo hemengo zaborra janda? harritu dira berriro jasotakoan.\nOspitalea omen denean sartu direlarik —ia itsuturik eta hilotza albo batera eta bertzera ibilki— zorabiatzekotan izan dira, jasangaitza baita barne hartan metatu hildakoei darien kiratsa, iodoaren usainarekin nahasirik, giro ustel eta bero itoa. Urdindurik daukate larruazala gorpuek, belzturik begi aldeak eta ezpainen buelta osoa. Pilaturik egonda, gaitza dute zenbat egon daitezkeen asmatzea. Anitz. Noizbait zuri izan amantala darama medikuak uniformearen gainean, harakin batena bezain odolez gorritua. Ile gris ugari eta ogi papurrak erakusten dituen mustaxak nekez kuku dezake haren ezpainen handia. Sudurra aitzitik, ttipitto eta zorrotza dauka eta kristal zikineko betaurrekoak haren gainean.\nUtz ezazue hortxe, marraskatu du medikuak, jaten ari den txorizo muturra ahotik atera gabe. Berpiztu eta inguruan dituen ohol haietariko batetik jaiki dela dirudi, zonbi urdekizale bat.\nArretaz utzi dute Garnero manatu tokian, kasuz, bertan dautzanak heriotzatik iratzarri ahal izanen balira bezala. Ozta-ozta medikua agurtu eta alde egin dute lehenbailehen. Irtetean, bertze hilotz bat dakarten soldaduen sarbidean oztopo bilakatu dira oharkabean. Baztertu eta iragaiten ikusi dute: burua soinetik bereizirik dakar, euli zenbait lagun. Handik landa egon direlarik, hats hartu dute, azkarki, itsaspean luzaz egon eta gero ur azalera burua atera ahal izan balute bezala.\nEtzatoki duen lasto ustel meta koxkorrean ediren du Mandelek Etxegoien. Egun osorako jaso ardoa edan du.\nZirkinik ez Etxegoienek.\nEz nian uste Garnerorenak honenbeste arranguratuko hinduenik.\nEgia erran, ez zakiat zergatik. Adiskide izan duka sekula?\nInoiz lagundu hau?\nEz huen mutil gaiztoa.\nGaiztoa ez zakiat, ergela ziur. Gaiztoak ez diren Garnero bezalakoengatik gaudek gauden bezala, jopuak eta esklaboak izateko sortu horien guztiengatik, arlote horiengatik!\nBaina, David, ez duk beren makurra izan, aitzindariena baizik, egun argiz igortzeagatik alanbre sailen arta hartzera. Laborari ezjakin batzuk dituk.\nLaborari ezjakinak! Oroit hadi erran berri duanaz, sekula horien eskuetan erortzen bahaiz. Ez duk bada zuen aita ere laborari?\nGoibeldu egin da soldadu gaztearen betartea. Airean ohartu da Mandel.\nEdan poxi bat, lagun, erran dio bere ardoa eskainiz.\nEdan du Etxegoienek, egarriz, eta hasperen egin du edaten finitutakoan. Orduan jarraitu du Mandelek:\nUtz dezagun Garnero. Badiagu zertaz pentsatu. Zertaz pentsatu eta zertaz larritu. Lotinantak gaurkoz uzteko, baina bihar berriz joateko erran ziguk. Badakik horrek zer erran nahi duen.\nBihar ere han izanen diagu Fritz, gure aiduru!\nBeti zagok Fritzen bat.\nOroitzen haiz Maizykoaz?\nSasikume halakoa! Ez zakiat nola jalgi ginen zulo hartatik bizirik.\nUkanen dik ehiztari errifle horietako bat oraingo honek ere?\nUkanen dik, izan segur.\nErbiak nola, hala kalituko gaitiztek. Gutariko bat begian hartu, eri erakuslea poxi bat higitu eta, danba, hi edo ni betirako lurrera.\nIsilune gaitza sortu da bien artean. Erranak erran, badirudi beren baitara bildu beharra dutela biharamunean igurikitzen dituenaz osoki jabetzeko. Inguruan pixkanaka elkartu bertze soldaduen azantzari gor, lasto beltzaxka ustela batuz edo kartetan ari direnei behatu ere egin gabe, beren patuaren azken makurkeriaz gogoetan daude, bertan biak baizik egonen ez bailiren.\nBat-batean erne da Etxegoien. Hatsa hartu eta mintzatu da apalki, non eta zertan dauden ongi dakiela:\nDavid, nik ez diat kaka honengatik guztiagatik hil nahi. Gazteegia nauk, ezin diat hil oraino, ez diat merezi. Ez diat Pariseko karrikak berriz ikusi gabe geratu nahi, nire Catherine kuttunarekin larrua berriz jo gabe geratu...\nNeu ere sobera gaztea nauk, nahiz eta hi baino hamasei urtez zaharrago izan. Neuk ere Parisera itzuli nahi diat, baita txortan egin ere, noski.\nZerbait egin beharko diagu, beraz.\nEginbehar hori garestia izanen zaigula ongi jakinik, haatik.\nGarestia? Ez zakiat. Hala eta guztiz, garestiagoa izanen zaiguk bihar goizekoa, ez diat zalantzarik.\nNoizbait ihes egitekotan, gaur duk eguna. Nik, ez dudala lorik egiten ahal eta nahi badu lotara itzultzeko erranen zioat gaubeilariari. Hi adi egon, eta etzatera doala entzutean, jalgi eta nire gibeletik etorri. Argitzean zulo honetatik urrun izanen gaituk, eta bizirik!\nEz dio Mandelek ihardetsi.\nEz deus erran... bazakiat, zuhur ibili behar diagu!\nBai, biziki zuhur.\nZorakeria duk hemen gelditzea!\nBertze zerbait ere egin zezakeagu. Eskuko eriak moztu, adibidez.\nEriak? ezagun du Etxegoienek ez zaiola adiskidearen ideia laket.\nBertzela, pozoia entseatzen ahal diagu.\nZer pozoi mota? Non erdietsiko diagu? Zer eragin izanen dik guregan? estutu da Etxegoien.\nGoitika hasiko gaituk, beherakoa izanen diagu, sukarra...\nBaina gehiegi hartzen badugu?\nOrduan hil eginen gaituk. Baina lasai, bazakiat nik horren berri.\nEta non atzemanen diagu hire zorioneko pozoia?\nPospoloak, ez diagu bertzerik behar!\nNik baten bat badiat.\nGehiago beharko ditiagu.\nHauei ebatsiko zizkieagu.\nEz, horiek guti batzuk baizik ez ditiztek ukanen, eta gainera, ez dik nehork jakin behar.\nFlocartek ukanen ditik, segur.\nAhantz Flocart eta bere lagunak.\nErran diat, Jean, utzi nire esku. Erdietsiko ditiat.\nAfari tenorean taka-taka hasi dira aleman mitriolatzaileak. Metalezko platerak brasta alboratu eta tiroka erreferatu diete frantsesek ere, zizpak soldaduen eskuetan bero. Oren oso batez aritu dira granada, obus eta zernahi berun mota elkarri jaurtikitzen.\nErrekak baretu direnean burutu dute afaria. Gelditzen zaien azken ardo mikoa edaten ari direlarik, Mandelek zigarreta bat bildu, piztu eta Etxegoieni galdatu dio:\nOraino gaurko gaua iruditzen zaik hemendik ihes egiteko egokia? Ofizierak urduri izanen dituk eta behatzaile anitz ezarriko ditek.\nZuzen haiz, beti bezala. Hobe diagu hire asmakizun hori ongi erabiltzea, galdurik gaituk bertzela!\nOngi erabiliko diagu, ez zagok lotsarik!\nHotzagatik edo, sarri irakurri du sarjentak biharamunekoa. Eta sarri batean dira beren halamoduzko kamainetan jarririk, gainerako soldaduak etxerako gutunak izkiriatzen edo solasean diren bitartean.\nZer dela-eta dakik hik pospoloena?\nTsar-en presondegiak! Gauza franko ikasten baita presondegietan, batez ere Errusiakoetan. Hemen bezalaxe, han halaber ez hiltzeko erabili behar izan genitian, hobe baitzen hil zorian egotea ezen ez hango hotz izugarriak hormaturik finitzea. Kurdyukov kolonel kosakoa genian nagusi, bere zitalkeria eta odol egarriagatik Ural alde hartan guztiz ezaguna. Behin batez, zulo bat kausitu zitean presondegiko ikuzgelan. Presoak bere aitzinean elkarrarazi eta zulogileek beren burua sala zezatela erran ziguan. Ez huen nehor higitu, jakina, eta patioaz bertze aldeko bere etxera itzuli huen etorri bidetik. Biharamunetik lagun pare bat harrobira eramaten hasi hituen, egunero. Handik ekartzen zitiztean egun bat geroago kosakoek, hurrengo bertze biak eramatetik bueltan. Eskumuturrak zein orkatilak burdinaz estekatuak, soinekoak pipatzeko papera bezain finak oro zigortzen zuen haize zorrotz hartarako. Nola iragan zezakean nehork negu gorriko gau bakar bat bera ere han? Sozial-demokratek egina zela susmatzen genian guk, baina haiek ez zitean ahoa irekitzen. Jendea hil arau, biziagotu egiten huen presonerron izua. Hainbertzeraino, ezen, gaur nik hiri bezala, Berderskyk fosforoarena proposatu zidalarik, baietz erratea baizik ez nian izan. Harengandik ikasi nian, Berdersky nihilista zorigaitzekoarengandik.\nSinesteko gaitza baduk ere, biok jalgi ginen bizirik. Baina Berderskyri makurkeria beltza paratua zion halabeharrak. Moskura itzuli eta bonba bat moldatzen ari zelarik, eskuartean zapartu eta gelako hormetan zatiñoetan itsatsirik kausitu zian Poliziak.\nEta presondegian, zer agitu huen? Zulogileak azaldu ez?\nBai, azaldu hituen, haien kideren batek salaturik gainera.\nIa konortea galdurik egon gintuan. Ondoren jakin genian dena, herioaren albotik urrundu ginelarik... halakorik posible baduk bederen. Bitxia duk gero, hainbertze lan berriz egoera berdinean egoteko!\nZeruan ilbehera. Beha geratu zaio lipar batez, bizileku duten sototik aski konkorturik irten eta gero. Mandelek erran bezalaxe, ohi baino beilari gehiago ezarri ditu lotinantak. Izotza ari du. Eskuak sakeletan gorde eta ezkerrerantz jo du Etxegoienek urrats handitan. Lurra azkarra nabaritu du oinen azpian. Gau hotsak ere izoztuak izanen bailiren, isiltasuna da lubakietan nagusi.\nEpa, Japrisot! Ongi?\nHormaturik nauk, hotzez dardaraka.\nZer berri? Botxeak lotan?\nNihaurek ere hobe nikek lotan egonen banintz. Ezin diat, haatik. Ez zaizkidak begiak hersten.\nKontrakoa gertatzen zaidak niri, ezin ireki ditiat!\nBai mundu aldrebesa gurea: ni, hor barruko urdeen zurrunga ez entzutearren hemen egonen nindukek aski uros. Hi, aitzitik, kamainara itzultzeko irrikan.\nNahi baldin baduk, nik ordezkatuko haut, ez zidak axola.\nEz, batere ez. Hoa trankil.\nBai, nik aldizkatuko haut.\nBertze erraldi guti gehiago baino ez du behar izan zaindariak haren eskaintzara limurtzeko. Zizparen pisua sorbaldan sentitzen duela, errekako iluntasunean desagertu arte jarraitu dio Japrisoti behakoaz. Berehala aienatu da. Zenbait minutuz iguriki du. Ongi hedaturik begiak, belarriak zorrotz, arratoien harat-honakoak erreketan barna bertzerik ezin ditu entzun, arratoiak eta bere hortzen klisti-klasta tematia.\nSukaldera ote doaz nihaur bezala?\nBitxia, baina sukalde gisa erabiltzen den zuloan ez du inongo arratoirekin topo egin. Ekarri pospolotarik bat piztutakoan mina nabaritu du eri muturretan. Ezkerrean daukan zotz sutua gerizatu du eskuin ahurraz. Higitu ezker-eskuin eta lurrean zulatu gelako hormetan itzalen dantza sorgindua hasi da istantean.\nPlato-ren harpezuloa! atera zaio apeztegian ikasia oroituz.\nPospoloa eri artean iraungi eta bertze bat piztu behar izan du. Sutegiaren gibelean kausitu du hartaratu duena. Galtzetako sakelak beterik, gaban azpian gorde ditu hartu kutxa gehienak. Neroren garaiko Erroma kiskaltzeko adina pospolo darama soinean.


Ohiko galderak - D&L Industry And Trade (Xuzhou) Co. Ltd.\nNire logotipoa jar al dezaket eguzkitako betaurrekoetan?\nBai, logotipo pertsonalizatua dago eskuragarri.\nZein fitxategi bidali beharko dizut?\nAI edo PDF\nLaginaren kostua itzul daiteke edo ez?\nBai, stockeko gutxieneko eskaera 2 · 10 pieza da.\nZein dira islatutako lentillen onura？\nIspiluko lenteak estaldura islatzailea dute, begira pasatzen den argi kopurua murrizten duena.\nZein dira graduatutako lentilen onurak?\nLente graduatuak tonu ilunetik tonu argiagoa izatera pasatzen dira, distantzia eta argiztapen baldintza ugaritan xision erosoa ahalbidetuz.\nNola zaindu behar ditut eguzkitako betaurrekoak?\nEguzkitako betaurrekoak garbi mantentzen lagundu haiekin - eta zuk - itxura bikaina dute eta ondo funtzionatzen dute. Hala ere, eguzki betaurreko bikainak eta batez ere lenteak arreta handiz tratatzea eskatzen dute. Zaintza desegokiak lenteak kaltetu ditzake, eta, ondorioz, marradurak edo lainotasunak sor ditzakezu, eta horrek okerreko tentsioa sor dezake.\nBeraz, eguzkitako betaurrekoak garbitzeko modurik onena lentilak garbitzeko zapi batekin eta betaurrekoetarako lentetarako bereziki diseinatutako garbitzaile likidoarekin edo aurrez hezetutako lentetarako eskuoihal batekin igurtzea da.\nKalteak ekiditeko, ez garbitu inoiz eguzkitako betaurrekoak paperezko eskuoihalekin edo arropekin, hautsa eta zuntzak lentetan birrindu eta marradurak utz ditzakeelako. Saihestu etxeko garbigarriak edo xaboiak ere. Xaboi arin batzuek lenteak kaltetzen ez dituzten arren, gaur egungo indar handiko xaboiek nahikoa indartsuak dira lentearen estaldurak poliki-poliki desegiteko. Beira garbigailuak bereziki korrosiboak dira eta lenteak azkar kaltetu ditzakete. Ez daude eguzkitako betaurrekoetan erabiltzen diren beira ez diren lentilletan erabiltzeko diseinatuta.\nProduktu horietako inork bere zentzumenei berehalako kaltea eragingo ez dien arren, denborarekin eta errepikapenarekin, kalteak ikusgai egongo dira.


kritiken hemeroteka » Europa\n« Zinemak bezala | Inon ez, inoiz ez »\nMihia aske / Elias Canetti (Ibon Uribarri Zenekorta) / Erein-Igela, 2013\nEuropa Eneko Barberena / goiena.eus, 2020-06-16\nAitaren partetik turkiar pasaportea. Amaren jatorria Livornon. Bulgarian jaioa, Manchester, Viena eta Zurichen hezia. Senide denak sefardiak, gaztelania izoztuaren jabe. XX. mendearen hastapenetan iragana hatz puntekin uki zitekeen.\nBulgarieraz eta gaztelaniaz aurreneko hitzak esan, ingelesez irakurtzen hasi eta alemanez trebatu. Elias Canettik zainetan du Europa.\nMihia aske da 65 urterekin idazteari ekin zien memorien aurreneko atala, bere haurtzaro eta nerabezaroari dagokiona. Erein eta Igelak argitaratua 2013an eta Ibon Uribarri Zenekortak itzulia, momentu batzuetan trebezia handiz.\nCanettik bera eta bere familia biluzten ditu, beraien izaera, egunerokotasuna eta familia barruko tentsioa tradizioaren (negozio gizonena kasu honetan) eta horri ihes egin nahiko dion aitarena.\nGerra Handiaren urteak dira eta zeharka iritsiko zaigu kainoi hotsen oihartzuna. Baita gero tragedian mamituko zen antisemitismoaren hedatzea. Canettik amarekin duen harremana, hezkuntza eta egile klasikoei ematen dien garrantzia, bere familiaren konposizioa, mugak lausoagoak ziren sasoia… %100 Europa da, teknokraziak oraindik irentsi ez zuen terminoa.\nNik gehien gozatu dudana hasiera izan da, Danubio ertzeko Rutschuk koloretsuarekin. Bukaeran astunxeago, irakasleei ematen dien garrantzia zeremoniatsu eta guzti. Hasierako pasarte bat dakarkizuet, bere amaren familia lerro gutxitan nola deskribatzen duen: Beraz, jatorri espainiarrekoa ez ezik leinu diruduna ere bazen amarena. Nire familian eta bereziki amarenean ikusi nuen nolako eragina daukan diruak jendearengan. Dirua gogotsuago bilatzen zutenak ziren okerrenak nire begietan. Diru irrikatik jazarpen maniara doan bideko geltoki guztiak ezagutu nituen.\nZorrotza da Canetti, batez ere bere buruarekin. Hala behar du izan, ze tristea baita hirugarrenari buruz temati aritzea norbera albo batean utziz.


Egun on, Osasungoa Euskalduntzeko Erakundean lanean ari zareten emakume eta gizonok. Mila esker gaur zuekin hitz egiteko konbitea egin didazuelako. Ohore bat da niretzako, osasunaz formazio akademikorik batere ez daukan gaixo kroniko honentzako, eskaini didazuen tribuna...\nSimon Armitage (Huddersfield, Ingalaterra – 1963) poeta ezaguna da Britainia Handian eta mundu ingeleshiztunean. Book of Matches delakoan argitaratu zuen Ankylosing Spondilytis sonetoa, bera ere espondilitikoa izaki. Book of Matches “Guduen liburua” euskaratu nuen aspaldi batean paperezko ARGIArako, baina “pospolo-kaja”rekin -box of matches- egiten duenez hitz jokoa, badirudi “Pospoloen liburua” beharko lukeela, Armitagek soneto banaz jorratzen dituen...


Paradisuko hegaztia, exotismoa etxebizitzaren barruan eta kanpoan | Consumer\nParadisuko hegaztia, exotismoa etxebizitzaren barruan eta kanpoan\nLandare tropikal hau, jatorriz Afrikakoa, bere loreen forma bitxiagatik nabarmentzen da.\nLandare baten zainketan pazientzia badugu eta loreak ikusteko zain egotea axola ez bazaigu, hemen dugu Strelitzia Reginae, Paradisuko Hegaztia edo Garabiaren Lorea, bere loreen forma bitxia dela eta.\nStrelitziaceae familiakoa da, eta hosto iraunkorreko landare horren jatorria Afrikako hegoaldean dago. Jatorrizko lekuan pentsatuz gero, erraz ondoriozta dezakegu eguzkiaren zuzeneko izpien eraginpean egotea dela onuragarriena, eta lurzoru gehienetan aurrera egiten dutela maiz ureztatu beharrik gabe. Nolanahi ere, lurzoru egokia ondo drainatua dago, 7,5 pH-ko pisua dute eta udan ur gehiago beharko dute neguan baino.\nLandare honen kolorea eta altuera arreta gehien erakartzen duten alderdietako bat da, eta hain maitea egiten dute, 150 zentimetrora irits baitaiteke eta bere loreen kolorea laranja, horia edo urdina izan baitaiteke. Lore horiek zurtoin luze eta tente baten muturrean agertzen dira, eta hosto obalatuak arrainolo luzeei lotuta daude. Esan bezala, loraketa motela da, eta azken loraldia baino bi eta hiru urte geroago gerta daiteke.\nHazkuntza hobea ziurtatzeko, landare-simaur geldoaz ondu dezakegu lurzorua, ernamuinaldian osagarri ezin hobea baita. Fase horretan Paradisuko hegaztia 25 °C-ko tenperatura konstantean mantentzen badugu, arrakasta ziurtatuta dago.\nHedapena zatiketaren edo hazien bidez egin daiteke, eta, ondoren, 4-8 aste hartu ernetzeko. Birlandatzeko adina hazi ez diren bitartean, ez dira zuzenean eguzki-izpien eraginpean egon behar, erre egin baitaitezke.\nAzkenik, leku bat besterik ez zaigu falta haiek kokatzeko, eta leku hori ondo egon daiteke etxe barruko lorontzi batean edo lorategian, baldin eta hotza oso handia ez den lekuetan bizi bagara eta izozteetatik babestuta badaude.\nflor-eu Planta-eu tropikal


Holandar ontziteriaren harrapaketa Den Helderren - Wikipedia, entziklopedia askea.\nHolandar ontziteriaren harrapaketa Den Helderren\nHolandar ontziteriaren harrapaketa Den Helderren edo Texelgo borroka 1795eko urtarrilaren 21ean gertatu zen Lehen Koalizioa deritzon gerraren baitan.\nHolandar ontziteria zaldunek harrapatuta\n1795eko urtarrilaren 21a\nDen Helder eta Texel artean, Frisia, Holanda\n52° 58′ N, 4° 46′ E / 52.96°N,4.76°E / 52.96; 4.76Koordenatuak: 52° 58′ N, 4° 46′ E / 52.96°N,4.76°E / 52.96; 4.76\nJ-G de Winter, Louis Lahure\n14 gerraontzi, 850 arma guztira\ninfanteria bataloi bat, hussarren erregimentu bat\nGerraotziak eta armak harrrapatuak\n1795eko neguan, frantziarrak Zazpi Herbehere Batuen Errepublikaren aurkako gerran ari ziren, Frantziar Iraultzako ideiak Europan zabaltzeko asmoz. Holandar ontziteria Marspied itsasartean harrapatu zuen ekaitzak eta aingurak Texel uhartearen babesean bota zituzten. Baina itsasoko urak izoztu eta ontziak harrapatuta geratu ziren.\n↑ a b  Itsasontzien eta zaldien arteko gudua, Argia, 2017ko otsailaren 05a, CC-BY-SA lizentzia


Bueltan da "Zinemazale berriak" ekimena!\nZinema Euskaraz katalogoko filmak eskainiko dira "Zinemazale berriak" ekimenaren baitan, urriaren 3tik azaroaren 14ra eta 3 klubak zinemara joateko sarrerak zozkatuko ditu sei astetan.\nUdako geldialdiaren ostean, bueltan da Zinemazale berriak ekimena. Zinema-aretoetara profil desberdineko publikoa erakartzea eta une honetan ikusgai dauden filmen eskaintza osatzea du helburu Euskadiko Zine Aretoen Elkarteak (EZAE) programa honekin.\nPasaden maiatzean eta ekainean egin zen bezala, Zinema Euskaraz katalogoko filmak eskainiko dira urriaren 3tik azaroaren 14ra.\nEkimen honetan 18 zinema-aretok hartuko dute parte, hala nola Donostiako Principe eta Antiguo Berri zinemek, Bilboko Multicines 7k eta GOLEM Alhondigak, Gasteizko Gorbeiak eta Floridak, Getxo Zinemak, Errenteriako Niessen zinemak, Durangoko Zugaza aretoak, Bermeoko aretoak, Mungiako Olalde aretoak, Muskizko Meatzari zinemak, Andoaingo Basterok, Villabonako Gurea aretoak, Lazkaoko Areriak, Zumarragako Zelai Arizti aretoak, Beasaingo Usurbe antzokiak eta Zarauzko Modelo zinemak. Horietan guztietan, hurrengo filmak ikusteko aukera egongo da, 2,90 euroren truke:


Wall Drawing 2022.Ankara - GMM Ikerketa Taldea - UPV/EHU\nIzenburua: Wall Drawing 2022.Ankara\nLaguntzaileak: (ikusi zerrenda behean)\nLekua: ipar-mendebaldeko eskailera lehenengo solairuan\nWall Drawing 2022.Ankara bisitariari/ikusleari esperientzia bisual multzo berri bat eskaintzeko sortutako lengoaia minimalista erabiltzen duen artelana da.\nLengoaia: lan honetan, Wall Drawing 2022.Ankara, irudiak irudikatzeko lengoaia berri bat eskaintzen diogu ikusleari/bisitariari. Hizkuntza erraza da, gogamenak ahaleginik egin gabe ikasten duena eta ikusleari/bisitariari esperientzia bisual berriak eskaintzen dizkiona.\nWall Drawing 2022.Ankara lengoaia minimalista erabiltzen duen artelana da, bi elementu bakarrekin:\n• Poligono sinpleak bi koloretan baino ez daude (beltza eta urrezkoa)\nParadigma artistikoak: Wall Drawing 2022.Ankara bi paradigma artistikorekin esperimentatzen dugun obra da.\nNola egin zen Wall Drawing 2022.Ankara instalazioa\nLaguntzaileak ekinean (Beste leiho bat zabalduko du)\nArte STEAM Irekia\nVGIEren espazio irekia obra sortzeko\nEdonork parte hartzeko irekia\nEIVGko edozein leku publiko irekitara irekita (korridoreak, ikasgelak, leihoak, eskailerak)\nExekuzioan zehar irekita dagoenez, jendea obraren ondotik pasatzen da eta kolaboratzaileek nola parte hartzen duten ikusten du; gainera, ikusleen eta artisten arteko elkarrizketa bat sortzen da, animatzeko, galdetzeko, komentatzeko eta abar.\nWall Drawing 2022.Ankararen sorreran lankidetza esperientzia\nTalde-lana: hainbat kolaboratzailek hartzen dute parte aldi berean obra egitean, eta beharrezkoa da, modu naturalean, zuzendaritza-, egikaritze-, jarraipen- eta egiaztapen-rolak esleitzea guztien artean.\nDenbora: obrak behar duen denborari esker, parte-hartzaileek denbora hori parteka dezakete obra komentatuz, zer inspiratzen duen, zer ematen dion, etab.\nLan artistiko batean parte hartzeak, beste alderdi positibo batzuen artean, "Artistak ez diren" pertsonak nolabait "ahalduntzen" lagun dezakeela uste dut. Mila esker!\nEsperientzia zoragarria izan da. Eskerrik asko parte hartzen uzteagatik.\nAsko gustatu zait ekimena\nIndartu egin du kolektibitate baten parte sentiarazteko ideia\nAsko gustatu zait. Gustatuko litzaidake jende gehiagok jakitea ekimen interesgarri eta kolaboratibo hau, non UPV/EHUko estamentu guztietako pertsonek parte hartu dugun ikastetxean.\nAnkararen diseinu grafikoa 4 kolorerekin\nArgazkiak Wall Drawing 2022.Ankara


Ask.fm eta gaztetxoak | begiradak | GAUR8 - mila leiho zabalik\nAsk.fm eta gaztetxoak\nIkasturte honetako deskubrimendu izan da Ask.fm. Banekien existitzen zela. Baina ez nuen uste gaztetxoek erabiliko zutenik. Aipagarria da, halere, adin bereko gaztetxoak izan arren, herriaren edo inguruaren araberakoa dela tresna honen erabilera, Beasainen bere erabilera oso zabaldua egon arren, Legazpin ezagutu ere ez zutelako egiten, esaterako. Hortaz, lagunen eta inguru sozialaren bitartez hasten dira, hastekotan, tresna hau erabiltzen.\nAsk.fm sare sozial gisa sailka daiteke. Egun 70 milioi erabiltzaile ditu eta bederatzi hizkuntzatan dago eskuragarri, tartean gaztelania, frantsesa eta ingelesa. Bere ezaugarri nagusia anonimotasuna ahalbidetzen duela da. Anonimotasuna: galderak egiteko, ematen dizkiguten erantzunetan “Atsegin dut” adierazteko eta baita galderak jasotzeko ere. Galderak egitean, euren kontua aktibo mantentzen dute, jarraitzaile gehiago lortzen dituzte eta galdera gehiago jasotzen dituzte bueltan. Gurpil zoroa.\nHorren bila doaz gaztetxoak sare sozial honetan: anonimotasunaren bila. Eta kuriosoa da, euren ingurukoei modu anonimoan galderak egiteko baliatzen baitute. Zergatik bilatzen dute anonimotasuna? Zer galdera mota egin nahi dituzte? Zergatik ez dituzte galdera horiek euren profiletik egiten, eurak nor diren ezkutatu gabe? Anonimotasuna bilatze horrek, helburu horrek berak, nekez eraman gaitzake tresna honen erabileraren onuretara. Anonimotasuna bilatzen bada, aurpegia emanez egin nahi ez den zerbait egiteko delako, besterik gabe. Izan grazia edo mina egiteko.\nHorregatik, hain zuzen, birritan kritikatua eta salatua izan da Ask.fm, mezu iraingarriak, pedofilia kasuak eta, oro har, «ziberbullying»-erako erabiltzen delako. Erresuma Batuan, David Cameron berak Ask.fm sare soziala ixtea eskatu zuen, lau gaztetxok bere buruaz beste egin eta gero. Lau kasuetan, sare sozial horretan jasandako erasoak hartu dituzte oinarri. Cameronen eskariari erantzunez, Ask.fm sare sozialak seguritate politika aldatu zuen: batetik, “salatu” botoia aurrez baino nabarmenago jarriz; eta, bestetik, kontua sortzerakoan posta elektronikoko helbide bat eskatuz, erabiltzailearen IP helbidea lortzeko helburuarekin. Edozein kasutan, ez Ask.fm berak ez Amazonek (azken honen zerbitzarietan funtzionatzen du Ask.fm-ek) ez dute sare soziala ixteko erabakia aukera gisa ere aurreikusi. Enpresak dira, ezin dugu ahaztu. Zenbat axola ote zaie gaztetxoengan sortzen duten ezinegona.\nIldo beretik, axola al zaie telefonia operadoreei gaztetxoek smartphoneak nola erabiltzen dituzten? Zein da euren helburu bakarra, negozioarekin jarraitzea ez bada? Ez al dago marra gorririk? Ez al zaie ezer exijitu behar gaztetxoen osasunarekin jolasten duten enpresei? Nortzuk dira honen guztiaren arduradunak, instituzioak ez badira?\nAsk.fm eta gisako sare sozialak irekita mantentzeko erabakia beren jabeen esku soilik uzteak amorratu egiten nau. Anonimotasuna entretenimenduarekin lotzen dute, jakina denean Internet eta anonimotasuna binomioa minari eskutik helduta datorrela. Sare sozialen erabileran, oro har, ez dut debekuaren alde egiten, erabilera arduratsuaren alde baizik. Eta erabilera arduratsua bermatzeko irizpideetan jartzen dut indarra, bai gaztetxoekin eta baita gurasoekin ere. Eta anonimotasuna inoiz ez da erabilera arduratsuaren parte izango. Hortaz, Ask.fm, zalantzarik gabe, salbuespen bat da eta ez dut, inola ere, bere erabilera gomendatzen: gaztetxoaren garapen sozial eta pertsonalean traba besterik ez duelako egingo. •


Sator lokatzak - 111 Akademia\nTwitterFacebook\tAzala / Liburuak / Jon Arretxe / Sator lokatzak\nSator lokatzak\t2016/11/18 - 09:06 Izenburua: Sator lokatzak\nSan Frantziskoko Afrika Txikia da berriz ere gure igarle-detektibearen ibileren lekuko. Aurreko bere bizimodu hondatua konpontzeko asmoz, bere betiko harremanak berreskuratzen hasten da (Sa Kene, Osman, Aliou, Xihab). Gogorra da paperik gabekoen eguneroko bizimodua amestutako “Paradisoan”, klandestinitatera kondenatuta, ihesi ateratzeko aukerarik gabe. Mantenua eta etxea bermatzeko lehian bitartekoak falta dituzte eta xenofobia sobera dute inguruan. Horri erantsi behar zaio poliziak ez harrapatuak izateko paranoia, deportazioa ekarriko bailuke berehala, esperantza bila irten ziren leku berberera, alegia txirotasunik handienerako itzulia. Gauza bat bakarra dago beltzagoa: koakzioa. Indarrez poliziaren laguntzaile bihurtzea, inguruan bera bezalako egoeran dabiltzanak salatzera behartuko dutelako.Arretxe saiatua da orain baino lehen ere emigrazioaren azpimunduaren deskripzioa egiten, ‘ikusten’ ez diren horien eguneroko bizimodua bistaratzen, eta hori dena hizkuntza bizkor dinamiko eta gordinarekin.\tTweet 1 comment Bilbo 54.3 Azteazkena, 18 Urtarrila 2017 18:21 Iruzkin lotura Toureren bosgarren liburua ekarri digu Jon Arretxek eta hirugarrenean hasitako tonu beltzarekin jarraitzen du liburu honetan. Gero eta bizitza ilunagoa du Tourek eta ez dirudi patua aldatuko zaionik, ez berari ezta bere lagunei ere.\nArretxek, beste behin, maisuki deskribatu dizkigu Bilbo Zaharreko gaiza-taldeak (beltzak, mairuak, ijitoak, txinatarrak, geratzen diren zuri bakanak, lapurrak, yonkiak, prostitutak, etab ) eta euren alferreko bizitzak. Jon Arretxeren liburuei esker, oso ezaguna egiten ari zaigu bilbotarrontzat berez oso ezezaguna den auzo hori.\nLiburu honetan ere Toureren lagun guztiak agertzen dira: Osman, Xihab, Kristina, etab. Baina orain pertsonaia berri bat agertzen da, Sergio itsua, eta ustekabea da amaieran agertzen dena berari buruz.\nOso azkar irakurtzen da liburu hau, beste lauak bezala, eta horietan bezala inoiz ez da galtzen interesa, oso abiadura azkarreko argumentuari esker.\nOso gomendagarria da liburu hau, besteak bezala. Izan ere, Toureren istorioa irakurri dugunontzat derrigorrezkoa da serie osoa irakurtzea, nahiz eta mingarria izan protagonisten patu iluna. Ea hurrengo liburuan bizitza alaitzen zaien Toureri eta bere lagunei!!!


HomeGaiakBiztanleria-proiekzioakPrentsa Oharrak Euskal AEk 2061ean 28.800...\nDEMOGRAFIA-PROIEKZIOAK. AGERTOKI DEMOGRAFIKOAK (AD). 2061\nEgoerarik onenean 251.900 biztanle gehiago eduki litzake eta, migratze-saldoa nulua balitz, 430.000 egoiliar inguru galduko lituzke\n2061eko urtarrilaren 1 arte aurreikusten diren bilakaera demografikoko 6 agertokietatik 5etan irabaziko luke biztanlerik Euskal AEk, Eustatek Agertoki Demografikoak 2061 direlakoen arabera dituen datuekin. Erreferentzia-agertokian 28.800 biztanle gehiago lituzke, eta seigarrenak bakarrik du aurreikusten 430.000 biztanleko galera bat baldin eta beteko balitz denbora-tarte osoan migratze-saldo nuluaren hipotesia.\nAzkenik, agertoki instrumental bat sortu da, seigarrena, zeina oinarritzen baita lehenengo agertokiaren hipotesietan hilkortasun eta ugalkortasunean, baina migrazio-ezako suposizioarekin. Bere helburua da Euskal AEko biztanleriaren hazkunde endogenoaren ahalmena agerraraztea, kontuan edukiz bakarrik aldakuntza naturala (jaiotzak eta heriotzak) migrazio gabe.\n1-3 bitarteko agertokietan Bizkaiak biztanleriaren %6,3 inguruko galera edukiko luke, eta hori ez litzateke gertatuko beste bi lurraldeetan: Araban %8,7 ingurukoa litzateke hazkundea eta Gipuzkoan %10ekoa. Laugarren eta bosgarren agertokiek aurreikusten dute biztanleriaren hazkundea hiru lurraldeetan. Laugarrenean Bizkaikoa %3koa bakarrik litzateke, eta %15ekoa Gipuzkoan eta %14koa Araban. Berriz, bosgarrenean Bizkaiko hazkundea %6koa litzateke, Arabakoa bikoitza eta Gipuzkoakoa %19koa. Seigarren agertokian, zeinek aurreikusten baitzuen Euskal AEko biztanleriaren %20ko jaitsiera, Bizkaian %63koa litzateke jaitsiera hori, %28koa Gipuzkoan eta %9koa Araban.\nAgertoki bakoitzean gerta daitezkeen hipotesien ondoren, Euskal AEko biztanleriaren adinkako egitura sakonki aldatuko litzateke 2061erako. 20 urtez beherakoak gehiago lirateke lau agertokitan (bosgarren agertokian legoke hazkunderik handiena: 67.800 gazte gehiago 2016an baino), eta arrazoia litzateke immigrazio-fluxu handiago bat. Hirugarren eta seigarren agertokiek adin-talde horretakoen zenbatekoaren jaitsiera aurreikusten dute, 48.000 eta 107.000 pertsonakoa hurrenez hurren, baina arrazoi ezberdinak direla medio: hirugarrenean zioa litzateke ugalkortasunaren jaitsiera bat zeina ez legokeen orekatua migratze-saldoaren hazkunde baten bidez, eta seigarrenean zioa litzateke iragarritako migratze-saldo nulua.